1
2


         PATVIRTINTA

Valstybinės mokesčių inspekcijos prie Lietuvos Respublikos finansų ministerijos viršininko

 2004 m.vasario 9 d. įsakymu Nr. VA - 13

(2004 m. gruodžio 31 d. įsakymo Nr. VA-214 redakcija)

METINĖS GYVENTOJO (ŠEIMOS) TURTO DEKLARACIJOS FR0001 FORMOS 

IR JOS PRIEDŲ UŽPILDYMO, TEIKIMO IR TIKSLINIMO TAISYKLĖS

I.  BENDROSIOS NUOSTATOS

1. Šiuose Metinės gyventojo (šeimos) turto deklaracijos FR0001 formos ir jos priedų užpildymo, teikimo ir tikslinimo taisyklėse (toliau - taisyklės) nustatytos metinės gyventojo (šeimos) turto deklaracijos FR0001 formos (toliau - deklaracija) ir jos priedo FR0001T ,,Privalomas registruoti turtas“ (toliau – FR0001T), FR0001V priedo ,,Vertybiniai popieriai, meno kūriniai, juvelyriniai dirbiniai“ (toliau – FR0001V), FR0001L priedo ,,Piniginės lėšos“ (toliau - FR0001L), FR0001S priedo ,,Suteiktos paskolos“ (toliau – FR0001S), FR0001G priedo ,,Gautos paskolos“ (toliau - FR0001G) ir FR0001P priedo ,,Gautos pajamos“ (toliau – FR0001P) užpildymo, teikimo apskričių valstybinėms mokesčių inspekcijoms (toliau - AVMI) ir tikslinimo tvarka.

2. Taisyklės parengtos vadovaujantis Lietuvos Respublikos gyventojų turto deklaravimo įstatymu (Žin., 1996, Nr. 50-1197; 2003, Nr.123-5583; toliau-GTDĮ), Lietuvos Respublikos mokesčių administravimo įstatymu (Žin., 1995, Nr. 61 – 1525; toliau - MAĮ) ir kitais teisės aktais. 


3. Deklaruoti turtą privalo:

3.1. GTDĮ 2 straipsnio 1 dalies 1-19 punktuose nurodyti gyventojai (tokių gyventojų sąrašas pateikiamas taisyklių 1 priede), 20 punkte nurodyti gyventojai, pageidaujantys gauti piniginę socialinę paramą, 21 punkte nurodyti gyventojai, pageidaujantys, gauti valstybės garantuojamą teisinę pagalbą, taip pat 1-20 punktuose išvardytų gyventojų šeimų nariai, kurie pagal Lietuvos Respublikos gyventojų pajamų mokesčio įstatymo (Žin., 2002, Nr. 73 – 3085; toliau – GPMĮ) 4 straipsnio nuostatas laikomi nuolatiniais Lietuvos gyventojais. 

3.2. tie taisyklių 1 priedo 18 punkte nurodyti Seimo, Respublikos Prezidento, Vyriausybės, kitų pagal specialius įstatymus paskirtų valstybinių (nuolatinių) komisijų ir tarybų pirmininkai, jų pavaduotojai bei nariai, kuriems darbo užmokesčio dydžius ir apmokėjimo sąlygas nustato Valstybės politikų, teisėjų ir valstybės pareigūnų darbo apmokėjimo įstatymas (Žin., 2000, Nr. 75-2271), ir jų šeimų nariai;

4. Šių taisyklių 1 priede išvardyti gyventojai ir jų šeimų nariai ataskaitiniais metais išrinkti, paskirti ar priimti į pareigas, taip pat ir nustoję eiti pareigas, privalo deklaruoti visų ataskaitinių metų turtą. 

5. GTDĮ 10 straipsnyje nurodytų gyventojų (kurių sąrašas pateikiamas šių taisyklių 2 priede) ir jų šeimų narių deklaracijų duomenys turi būti skelbiami ,,Valstybės žinių“ specialiame priede.

6. Taisyklių 1 priede nurodyti gyventojai turi deklaruoti tiek Lietuvoje, tiek užsienio valstybėse turėtą turtą ataskaitinių metų gruodžio 31 dieną. 
7. GTDĮ 6 straipsnyje nurodyti kandidatai į valstybės politikus ir į Europos Parlamento narius, taip pat išrinkti ar paskirti į pareigas valstybės politikai, Europos Parlamento nariai ir priimti ar paskirti į pareigas valstybės tarnautojai bei jų šeimų nariai privalo deklaruoti tiek Lietuvoje, tiek užsienio valstybėse turėtą turtą kalendorinių metų, einančių prieš kalendorinius metus, kuriais jie kandidatavo ar buvo išrinkti, paskirti ir priimti į pareigas, gruodžio 31 d. turėtą turtą. 

Jei GTDĮ 6 straipsnyje išvardyti asmenys yra deklaravę kalendorinių metų, einančių prieš kalendorinius metus, kuriais jie kandidatavo į valstybės politikus, į Europos Parlamento narius, kuriais buvo išrinkti arba paskirti į tas pareigas, ar kuriais valstybės tarnautojai buvo priimti ar paskirti į pareigas, tai tų pačių ataskaitinių metų gruodžio 31 d. turėto turto iš naujo deklaruoti neprivalo. 

8. GTDĮ 7 straipsnyje nurodyti asmenys, pageidaujantys gauti valstybės garantuojamą teisinę pagalbą ar piniginę socialinę paramą, t.y. asmenys (įskaitant ir piniginę socialinę paramą pageidaujančių gauti asmenų šeimų narius), kurie Lietuvos Respublikos piniginės socialinės paramos mažas pajamas gaunančioms šeimoms (vieniems gyvenantiems asmenims) įstatymo (Žin., 2003, Nr. 73 - 3352) nustatyta tvarka kreipiasi dėl piniginės socialinės paramos gavimo, turi deklaruoti deklaracijoje nurodyto ataskaitinio laikotarpio pabaigoje tiek Lietuvoje, tiek užsienio valstybėse turėtą turtą ir per tą ataskaitinį laikotarpį visas gautas pajamas. Gyventojai, kurie pageidauja gauti valstybės garantuojamą teisinę pagalbą ar piniginę socialinę paramą, ataskaitinį laikotarpį turi nurodyti 12 paskutinių mėnesių, ėjusių prieš tą mėnesį, kurį buvo paduoti prašymai gauti valstybės garantuojamą teisinę pagalbą ar buvo kreiptasi dėl piniginės socialinės paramos.

Ataskaitinio laikotarpio pabaiga turi būti nurodoma paskutinė diena mėnesio, ėjusio prieš tą mėnesį, kurį buvo paduotas prašymas gauti valstybės garantuojamą teisinę pagalbą ar buvo kreiptasi dėl piniginės socialinės paramos (pvz., gyventojas dėl piniginės socialinės paramos kreipėsi į savivaldybę ir pateikė prašymą 2003 – 12 - 15, tai deklaracijoje ataskaitinis laikotarpis turi būti nurodytas 12 paskutinių mėnesių, ėjusių iki gruodžio mėnesio. Ataskaitinio laikotarpio pradžia šiuo atveju deklaracijoje turi būti nurodoma 2002-12-01, o pabaiga – 2003-11-30 (paskutinio mėnesio paskutinė diena). 

9. Turto deklaracijoje turi būti nurodomas ataskaitinių metų pabaigoje (ataskaitinio laikotarpio pabaigoje) turėtas turtas:

9.1. nekilnojamasis turtas, įskaitant ir nebaigtus statyti statinius;

9.2. kilnojamasis turtas, jeigu pagal Lietuvos Respublikos teisės aktus šios rūšies turtui yra privaloma teisinė registracija;

9.3. bankuose, kitose kredito įstaigose ir ne bankuose gyventojo turėtos didesnės kaip 2 tūkst. litų lėšos; 

9.4. gyventojo paskolintos ir nesusigrąžintos didesnės kaip 2 tūkst. litų lėšos; 

9.5. gyventojo pasiskolintos ir nesugrąžintos didesnės kaip 2 tūkst. litų lėšos;

9.6. meno kūriniai, brangakmeniai, juvelyriniai dirbiniai, taurieji metalai, kurių vieneto vertė didesnė kaip 2 tūkst. litų;

9.7. vertybiniai popieriai, kai jų bendra vertė didesnė kaip 2 tūkst. litų.

10. Kartu gyvenantys (bendrą ūkį turintys) sutuoktiniai gali pildyti ir teikti vieną bendrą šeimos deklaraciją arba atskiras gyventojo deklaracijas:

10.1. bendrose sutuoktinių (šeimos) turto deklaracijose turi būti nurodomas sutuoktinių ir nepilnamečių vaikų turėtas deklaruotinas turtas ir piniginės lėšos;

10.2. atskirose kiekvieno sutuoktinio deklaracijose turi būti nurodyti tik jo (jos) turėto deklaruotino turto duomenys. Vienas iš sutuoktinių savo deklaracijoje turi nurodyti ir nepilnamečių vaikų turimą deklaruotiną turtą, tačiau kito sutuoktinio turimo turto ar turto dalies savo deklaracijoje neturi nurodyti. 

11. Gyventojai, kurie GTDĮ nustatyta tvarka privalo deklaruoti turtą (nurodyti taisyklių 1 priede), taip pat privalo pateikti metines pajamų mokesčio deklaracijas pagal GPMĮ 27 straipsnį. 

II.  DEKLARACIJOS IR JOS PRIEDŲ PILDYMO REIKALAVIMAI

12. Pildyti galima iš AVMI gautą spaustuviniu būdu pagamintą deklaraciją arba Valstybinės mokesčių inspekcijos prie Lietuvos Respublikos finansų ministerijos (toliau - VMI prie FM) interneto svetainėje (www.vmi.lt) paskelbtos deklaracijos variantą. 

Deklaracijos užpildymo pavyzdys pridedamas (taisyklių 3 priedas). 

13. Deklaracija turi būti užpildoma laikantis tokių reikalavimų:

13.1. turi būti pildoma juodu arba tamsiai mėlynu rašikliu;

13.2. raidės ir skaičiai turi būti aiškiai ir be braukymų įrašomi tiksliai į jiems skirtus langelius, nepažeidžiant nurodytų laukų linijų;

13.3. tekstas turi būti rašomas didžiosiomis spausdintinėmis raidėmis; 

13.4. kai į deklaraciją įrašomas rodiklis turi mažiau ženklų, negu atitinkamame laukelyje jam yra skirta vietų, tai tuščios vietos (tušti laukeliai) gali būti paliekamos tiek dešinėje, tiek kairėje (pvz., pildomas laukelis ,,Turto vertė (Lt)“:  50000….. , arba   …..50000);

13.5. laukelius, kurių deklaruotojas nepildo, turi palikti tuščius (nerašyti jokių kryželių, nulių ar kitokių simbolių);

13.6. laukeliuose, kuriuose norima žymėti ,,Taip“, žymima X;

13.7. pildant deklaraciją kompiuteriu, išskyrus 13.1 punktą, turi būti laikomasi minėtų reikalavimų;

13.8. kompiuteriu išspausdintoje deklaracijos formoje turi išlikti originalo formos proporcijos (atstumai tarp ženklų, esančių formos kampuose, atstumai tarp šių ženklų ir pildomų laukų).

14. Deklaracijos ir jos priedai turi būti užpildomi tokia eilės tvarka:

14.1. atsižvelgiant į deklaruotino turto rūšį, pirmiausia turi būti pildomi atitinkami FR0001T, FR0001V, FR0001L, FR0001S, FR0001G, FR0001P priedai. Minėti priedai pildomi tik tada, kai turtą deklaruojantis gyventojas turi atitinkamos rūšies turto, kurį būtina deklaruoti:

14.1.1. FR0001T priede turi būti deklaruojamas nekilnojamasis turtas (įskaitant nebaigtus statyti statinius) ir pagal Lietuvos Respublikos teisės aktus privalomai teisiškai registruotinas kilnojamasis turtas;

14.1.2. FR0001V priede turi būti deklaruojami vertybiniai popieriai, kurių bendra vertė didesnė kaip 2 tūkst. litų, meno kūriniai, brangakmeniai, juvelyriniai dirbiniai, taurieji metalai, kurių vieneto vertė didesnė kaip 2 tūkst. litų;

14.1.3. FR0001L priede turi būti deklaruojamos didesnės kaip 2 tūkst. litų piniginės lėšos;

14.1.4. FR0001S priede - gyventojo paskolintos ir nesusigrąžintos lėšos, kai jų bendra suma didesnė kaip 2 tūkst. litų;

14.1.5. FR0001G priede - gyventojo pasiskolintos ir negrąžintos lėšos, kai jų bendra suma didesnė kaip 2 tūkst. litų;

14.1.6. FR0001P priedą turi pildyti tik tie gyventojai, kurie pageidauja gauti valstybės garantuojamą teisinę pagalbą ar piniginę socialinę paramą (įskaitant ir piniginę socialinę paramą pageidaujančių gauti gyventojų šeimų narius). Šiame priede turi būti nurodomos per ataskaitinį laikotarpį gautos pajamos;

14.2. jei į vieną priedo lapą netelpa visas tos rūšies turtas, tai turi būti pildomas kitas to priedo lapas;

14.3. deklaracija pildoma paskiausiai, kai jau užpildyti visi reikalingi priedai.

III.  FR0001T PRIEDO UŽPILDYMAS

15. Deklaracijos FR0001T priede turi būti nurodomas tiek Lietuvoje, tiek užsienio valstybėse ataskaitinių metų (ataskaitinio laikotarpio) pabaigoje turėtas nekilnojamasis turtas (įskaitant nebaigtus statyti statinius) ir pagal Lietuvos Respublikos teisės aktus privalomai teisiškai registruotinas kilnojamasis turtas:

15.1. nekilnojamasis turtas, įskaitant ir nebaigtus statyti statinius, kurio nuosavybės teisės privalomos registruoti Nekilnojamojo turto registre.


Pagal Lietuvos Respublikos nekilnojamojo turto registro įstatymo (Žin., 1996, Nr.100-2261; 2001, Nr. 55-1948) 9 straipsnį, privalomai registruojami nekilnojamieji daiktai (turtas), t.y. daiktai, kurie pagal CK 4.2 straipsnio nuostatas laikomi nekilnojamaisiais daiktais pagal prigimtį, yra:

            1) žemės sklypai,

             2) statiniai,

             3) butai daugiabučiuose namuose,

             4) patalpos. 

Prie deklaruotino nekilnojamojo turto priskiriami ne tik nekilnojamieji pagal prigimtį daiktai, registruotini Nekilnojamojo turto registre, bet ir pagal savo prigimtį kilnojamieji daiktai (CK 4.2 straipsnis), kuriuos nekilnojamaisiais pripažįsta įstatymas (pavyzdžiui, civiliniai orlaiviai, vidaus vandenų ar jūrų laivai);

15.2. kilnojamasis turtas, jeigu pagal Lietuvos Respublikos teisės aktus šios rūšies daiktai privalomai teisiškai registruojami (kelių transporto priemonės, šaunamieji ginklai, žemės ūkio technika, potencialiai pavojingi įrenginiai). 

16. Gyventojai (sutuoktiniai) turtą gali turėti bendrosios jungtinės nuosavybės teise ar bendrosios dalinės nuosavybės teise. Pagal CK 4.73 straipsnio 1 dalį, bendrosios dalinės nuosavybės teisė į turtą laikoma tuo atveju, kai yra nustatytos kiekvieno turto savininko nuosavybės teisės dalys, o bendroji jungtinė nuosavybės teisė, – kai bendrasavininkių nuosavybės teisės dalys nėra nustatytos, o pagal CK 3.117 straipsnio 1 dalį, laikoma, kad sutuoktinių bendro turto dalys yra lygios. Deklaracijoje turi būti nurodoma taip:

16.1. kai deklaruojamas turtas bendrosios jungtinės nuosavybės teise:

16.1.1. pildant šeimos deklaraciją, duomenys FR0001T priede turi būti nurodomi dviejose eilutėse: vienoje eilutėje - gyventojui priklausančio turto dalies vertė (½ turto vertės), kitoje eilutėje - sutuoktiniui priklausančio turto dalies vertė (½ turto vertės);

Pavyzdys

Sutuoktiniai teikia bendrą šeimos deklaraciją ir joje nurodo bendrosios jungtinės nuosavybės teise turimą nebaigtą statyti gyvenamąjį namą, statomą Lietuvoje. Deklaracijoje turi būti nurodoma:

1. pirmoje eilutėje T1 laukelyje ,,Turto rūšis“ įrašomas 36 kodas (nustatytas nebaigtam statyti statiniui žymėti);

2. ženklu X žymimas T2 laukelio langelis ,,Gyventojo“;

3. ženklu X žymimas T3 laukelio langelis ,,Lietuvoje“;

4. T4 laukelyje ,,Turto vertė“ nurodoma ½ bendros namo vertės (tarkime, bendra šio namo vertė - 100000 Lt, tai deklaracijoje nurodoma 50000 Lt);

5. antra eilutė užpildoma taip pat, tik T2 laukelyje ženklu X žymimas langelis ,,Sutuoktinio“.

16.1.2. pildant gyventojo deklaracijas, turi būti nurodoma tik kiekvienam iš sutuoktinių priklausančio turto dalies vertė (½ to turto vertės);

16.2. kai deklaruojamas turtas bendrosios dalinės nuosavybės teise:

16.2.1. pildomoje šeimos deklaracijoje duomenys turi būti nurodomi keliose atskirose eilutėse: vienoje eilutėje nurodoma gyventojui nustatyto turto dalies vertė, kitoje eilutėje - sutuoktiniui nustatyto turto dalies vertė, taip pat atskiroje eilutėje (eilutėse) turi būti nurodoma sutuoktinių vaikui (vaikams) nustatyto turto dalies vertė, jei vaikas (vaikai) turi turto bendrosios dalinės nuosavybės teise;

16.2.2. pildomoje gyventojo deklaracijoje (kai sutuoktiniai teikia atskiras deklaracijas) turi būti nurodoma jam nustatyto turto dalies vertė, taip pat vieno iš sutuoktinių deklaracijoje nurodoma jo vaiko (vaikų) turimo turto dalies vertė.

17. Kai gyventojai neturi FR0001T priede nurodyto turto, tai šio priedo nepildo. 

18. Kai pildomas daugiau kaip vienas FR0001T priedo lapas, eilutėje ,,Lapo numeris“ turi būti nurodomas kiekvieno prie deklaracijos pridedamo šio priedo lapo eilės numeris. Lapo numerio įrašyti nebūtina, kai pildomas tik vienas FR0001T priedo lapas.

19. FR0001T priedo 2 laukelyje ,,Asmens kodas (mokesčių mokėtojo identifikacinis numeris)“ turi būti įrašomas gyventojo (tiek teikiant šeimos, tiek atskiras gyventojo deklaracijas) asmens kodas. Kai deklaraciją teikia nuolatinis Lietuvos gyventojas, turintis asmens kodą, tai jo asmens kodas sutampa su mokesčių mokėtojo identifikaciniu numeriu, nurodytu Mokesčių mokėtojų registre, vadinasi gyventojas turi įrašyti savo asmens kodą. Gyventojas, pagal GPMĮ laikomas nuolatiniu Lietuvos gyventoju, tačiau neturintis Lietuvos gyventojo asmens kodo, turi įrašyti mokesčių administratoriaus jam suteiktą laikiną mokesčių mokėtojo identifikacinį numerį, o jei šis nesuteiktas, tai turi įrašyti jam išduotame migracijos tarnybos leidime gyventi Lietuvoje nurodytą asmens kodą. 

20. FR0001T priedo 10 laukelyje ,,Pildymo data“ turi būti nurodoma FR0001T priedo užpildymo data, į atitinkamus langelius įrašant metus, mėnesį ir dieną.

21. FR0001T priedo 11 laukelyje ,,Ataskaitiniai metai“ turi būti įrašomi tie metai, kurių duomenys pateikiami. Šį laukelį pildo šių taisyklių 1 priede nurodyti gyventojai ir jų šeimų nariai.

22. FR0001T priedo 12 laukelį ,,Ataskaitinis laikotarpis“ pildo tik gyventojai, kurie pageidauja gauti valstybės garantuojamą teisinę pagalbą ar piniginę socialinę paramą (nurodyti GTDĮ 7 straipsnyje) ir piniginę socialinę paramą pageidaujančių gauti gyventojų šeimų nariai. Šiame laukelyje įrašomos GTDĮ 7 straipsnyje nustatytas laikotarpis (taisyklių 8 punktas).

23. FR0001T priedo 13 laukelyje turi būti nurodoma taip:

23.1. X ženklu turi būti pažymimas langelis ,,Pirminė“, – kai teikiama pirminė deklaracija;

23.2. ženklu X turi būti pažymimas laukelis ,,Patikslinta“, - kai teikiama patikslinta deklaracija.

24. FR0001T priedo 2, 10-13 laukeliuose nurodyti duomenys turi sutapti su deklaracijos 2, 10-13 laukeliuose nurodytais duomenimis.

25. Pildant FR0001T priedo T1 laukelį ,,Turto rūšis“, turi būti nurodomas turto rūšies kodas pagal šiame priede pateiktą turto rūšių sąrašą:

25.1. 100 proc. pastatytas ir Lietuvos Respublikos statybos įstatymo (Žin., 1996, 32-788; 2001, Nr. 101-3597) nustatyta tvarka priimtas naudoti statinys, atsižvelgiant į jo paskirtį turi būti žymimas vienu iš 30 – 35 kodų:

25.1.1. daugiabučiame name butas (jo dalis) žymimas 30 kodu:

25.1.2. gyvenamasis namas (namo dalis, kotedžas) - 31 kodu;

25.1.3. sodo namelis - 32 kodu; 

25.1.4. garažas, garažo boksas - 33 kodu;

25.1.5. inžinerinis statinys ar įrenginys - 34 kodu; 

25.1.6. kitas statinys ar patalpa - 35 kodu;

25.2. nebaigtas statyti statinys, kuris Lietuvos Respublikos statybos įstatymo ar kitų teisės aktų nustatyta tvarka nepriimtas naudoti, deklaruojamas kaip nebaigtas statyti statinys ir žymimas 36 kodu;

25.3. kelių transporto priemonės, kurios pagal Lietuvos Respublikos teisės aktus turi būti privalomai teisiškai registruojamos, atsižvelgiant į rūšį žymimos vienu iš 40 – 46 kodų;

25.4. žemės sklypas, atsižvelgiant į rūšį žymimas vienu iš 50 - 55 kodų.

Jei vieną žemės sklypą sudaro skirtingos rūšies žemė, tai turi būti įrašomas kodas tos žemės, kurios plotas yra didesnis; 

25.5. kitas privalomai registruotinas turtas, atsižvelgiant į jo rūšį žymimas vienu iš 60 – 65 kodų.

Užsienyje turimas turtas pagal rūšį žymimas analogiškais kodais.

26. FR000T priedo T2 laukelio ,,Gyventojo“, ,,Sutuoktinio“ ir ,,Vaiko“ pildymas:

26.1. kai pildoma šeimos deklaracija:

26.1.1. kai turto nuosavybės teisės yra gyventojo (kurio duomenys į deklaraciją įrašomi pirmiausia) - X ženklu turi būti pažymimas langelis ,,Gyventojo“. Langeliai ,,Sutuoktinio“ ir ,,Vaiko“ nepildomi;

26.1.2. jei turtas yra sutuoktinio - X ženklu turi būti pažymimas langelis ,,Sutuoktinio“ (turtas). Langeliai ,,Gyventojo“ ir ,,Vaiko“ nepildomi;

26.1.3. jei turtas yra vaiko – X ženklu pažymimas langelis ,,Vaiko“. Langeliai ,,Gyventojo“ ir ,,Sutuoktinio“ nepildomi;

26.1.4. jei turtas yra bendroji jungtinė sutuoktinių nuosavybė - vienoje eilutėje X ženklu turi būti pažymimas langelis ,,Gyventojo“, o kitoje eilutėje X ženklu pažymimas langelis ,,Sutuoktinio“. Langelis ,,Vaiko“ nepildomas; 

26.1.5. jei turtas yra bendroji dalinė nuosavybė (kai atitinkamas turto dalis turi abu sutuoktiniai ir jų vaikas) – tai vienoje eilutėje X ženklu turi būti pažymimas langelis ,,Gyventojo“, kitoje eilutėje X ženklu pažymimas langelis ,,Sutuoktinio“, o trečioje eilutėje  X ženklu turi būti pažymimas langelis ,,Vaiko“;

26.2. kai pildomos atskiros gyventojo deklaracijos:

26.2.1. kai FR0001T priede nurodomas tik paties deklaruotojo turimas turtas, tai X ženklu turi būti pažymimas langelis ,,Gyventojo“;

26.2.2. kai šiame priede nurodomas deklaruotojo ir jo vaiko (vaikų) turimas turtas, tai deklaruotojo ir jo vaiko turtas turi būti nurodomas atskirose eilutėse, t.y. vienoje eilutėje X ženklu pažymimas langelis ,,Gyventojo“ (turtas), kitoje eilutėje X ženklu pažymimas langelis ,,Vaiko“ (turtas). 

27. FR0001T priedo T3 laukelyje turi būti nurodoma:

27.1. X ženklu turi būti pažymimas laukelis ,,Lietuvoje“, kai deklaruojamas Lietuvoje esantis turtas;

27.2. X ženklu turi būti pažymimas laukelis ,,Užsienio valstybėje“, kai deklaruojamas užsienio valstybėje esantis turtas.

28. FR0001T priedo T4 laukelyje ,,Turto vertė (Lt)“ turi būti nurodoma šiame skyriuje deklaruojamo nekilnojamojo turto, kilnojamojo turto vertė (kiekvieno daikto atskirai): 

28.1. įsigijimo (faktinė) kaina;

28.2. ataskaitinių metų (ataskaitinio laikotarpio) pabaigoje buvusi tikroji rinkos kaina, kurios sąvoka išaiškinta GPMĮ 2 straipsnio 20 punkte. Tikroji rinkos kaina nurodoma tuo atveju, kai nėra turto įsigijimo kainos, arba kai gyventojas mano, jog turto įsigijimo kaina žymiai skiriasi nuo turto rinkos vertės; 

28.3. paties gyventojo nuožiūra įvertinta nebaigta statyba.

Ataskaitinių metų gruodžio 31 dieną turėto turto vertė (nurodyta pagal įsigijimo (faktinę) kainą, arba pagal tikrąją rinkos kainą), teikiant kitų ir paskesnių metų deklaracijas, gali būti tikslinama (perskaičiuojama), tačiau, deklaruotojui pageidaujant, gali būti nurodoma ta pati turimo turto vertė, kaip ir nurodytoji prieš tai ėjusių ataskaitinių metų deklaracijoje. 

29. Kai šiame priede nurodytas turtas esamas (įsigytas) užsienio valstybėje, tai deklaruojant pirmą kartą, to turto vertė turi būti perskaičiuojama į litus pagal ataskaitinių metų (ataskaitinio laikotarpio) pabaigoje buvusį Lietuvos banko nustatytą oficialų lito ir atitinkamos užsienio valiutos santykį (Lietuvos banko nustatyti lito ir užsienio valiutų santykiai 2003 – 12 – 31 pateikiami            4 priede).

30. FR0001T priedo T5 laukelyje ,,Šiame lape nurodyta gyventojo turto vertė (Lt)“ turi būti nurodoma gyventojo tame priedo lape nurodyto turimo turto bendra vertė (sumuojami tik tų eilučių T4 laukelių duomenys, kuriose T2 laukelių langeliai ,,Gyventojo“ buvo pažymėti X ženklu). 

31. FR0001T priedo T6 laukelyje ,,Šiame lape nurodyta sutuoktinio turto vertė (Lt)“ turi būti nurodoma sutuoktinio tame priedo lape nurodyto turimo turto bendra vertė (sumuojami tik tų eilučių T4 laukelių duomenys, kuriose T2 laukelių langeliai ,,Sutuoktinio“ buvo pažymėti X ženklu). 

32. FR0001T priedo T7 laukelyje ,,Šiame lape nurodyta vaiko (-ų) turto vertė (Lt)“ turi būti nurodoma vaiko (vaikų) tame priedo lape nurodyto turimo turto bendra vertė (sumuojami tik tų eilučių T4 laukelių duomenys, kuriose T2 laukelių langeliai ,,Vaiko“ buvo pažymėti X ženklu). 

33. FR0001T priedo T8 laukelyje ,,Visa šiame lape nurodyta turto vertė (Lt)“ turi būti nurodoma gyventojo, jo sutuoktinio ir vaiko (-ų) šiame lape įrašyto turto bendra vertė (T5, T6 ir T7 laukelių suma).

IV.  FR0001V PRIEDO UŽPILDYMAS

34. FR0001V priede turi būti deklaruojami tiek Lietuvoje, tiek užsienio valstybėse ataskaitinių metų (ataskaitinio laikotarpio) pabaigoje turėti vertybiniai popieriai (akcijos, obligacijos, vekseliai ir pan.), pajai (dalis žemės ūkio, kooperatinėse bendrovėse, ūkinėse bendrijose, gyvenamojo namo statybos bendrijose) ir kiti, kurie pagal CK bei kitus įstatymus laikomi vertybiniais popieriais, kai vieno gyventojo turimų vertybinių popierių (įskaitant pajus ar dalis) bendra vertė yra didesnė kaip 2000 Lt. Taip pat šiame priede turi būti deklaruojami meno kūriniai, brangakmeniai, juvelyriniai dirbiniai, taurieji metalai, kurių vieneto vertė yra didesnė kaip 2 tūkst. litų. 

35. Gyventojai, neturintys FR0001V priede nurodyto turto, arba jei turimų vertybinių popierių bendra vertė yra lygi ar mažesnė už 2 tūkst. litų bei meno kūrinių, brangakmenių, juvelyrinių dirbinių, tauriųjų metalų, kurių vieneto vertė yra lygi ar mažesnė už 2 tūkst. Lt, šio priedo neprivalo pildyti. 

36. Turimus vertybinius popierius turi nurodyti tas sutuoktinis, kurio vardu tie popieriai yra įsigyti. 

Bendrosios jungtinės ar bendrosios dalinės nuosavybės teisėmis turimi meno kūriniai, juvelyriniai dirbiniai, brangakmeniai ir taurieji metalai FR0001V priede nurodomi šių taisyklių 16 punkte nustatyta tvarka.

37. Kai vienarūšių vertybinių popierių, meno kūrinių, juvelyrinių dirbinių yra keletas, duomenis apie juos galima nurodyti vienoje FR0001V priedo eilutėje (turi būti nurodoma jų rūšis, bendras skaičius, bendra vertė (pavyzdžiui, visos akcijos nurodomos vienoje eilutėje, o visi Vyriausybės vertybiniai popieriai nurodomi kitoje eilutėje). 

38. Kai pildomas daugiau kaip vienas FR0001V priedo lapas, eilutėje ,,Lapo numeris“ turi būti nurodomas kiekvieno šio priedo lapo eilės numeris. Lapo numerio įrašyti nebūtina, kai pildomas tik vienas FR0001V priedo lapas.

39. FR0001V priedo 2, 10-13 laukeliai turi būti užpildomi šių taisyklių 19 - 23 punktuose nustatyta tvarka. 

40. FR0001V priedo 2, 10-13 laukeliuose nurodyti duomenys turi sutapti su deklaracijos 2, 10-13 laukeliuose nurodytais duomenimis.

41. FR0001V priedo V1 laukelyje ,,Turto rūšis“ turi būti įrašomas turto rūšies kodas iš šio priedo lapo apačioje pateikto turto rūšių sąrašo (pavyzdžiui, kai deklaruojamos akcijos, turi būti įrašomas 71 kodas). 

42. FR0001V priedo V2 laukelio langeliai ,,Gyventojo“, ,,Sutuoktinio“ ir ,,Vaiko“ (turtas) turi būti užpildomi taisyklių 26 punkte nustatyta tvarka.

43. FR0001V priedo V3 laukelyje ,,Vienetų skaičius“ turi būti nurodomas vertybinių popierių, meno kūrinių, brangakmenių, juvelyrinių dirbinių ir tauriųjų metalų vienetų skaičius.

44. FR0001V priedo V4 laukelyje ,,Turto vertė (Lt)“ turi būti nurodoma vertybinių popierių, meno kūrinių, brangakmenių, juvelyrinių dirbinių ir tauriųjų metalų vertė:

44.1. faktinė įsigijimo kaina (jei ši vertė yra nurodyta FR0001V priede deklaruojamo turto įsigijimo dokumentuose); 

44.2. ataskaitinių metų (ataskaitinio laikotarpio) pabaigoje buvusi tikroji rinkos vertė (nurodoma tuo atveju, kai nėra turto įsigijimo kainos, arba kai gyventojas mano, jog turto įsigijimo kaina žymiai skiriasi nuo turto rinkos vertės, (pavyzdžiui, jei paveldėtų meno kūrinių vertė yra nustatyta Lietuvos Respublikos kultūros ministerijos Kultūros vertybių apsaugos departamento, tai deklaracijoje turi būti nurodoma nustatytoji vertė, arba jei brangakmenių, tauriųjų metalų vertė yra nustatyta Lietuvos prabavimo rūmų, tai deklaracijoje turi būti nurodoma jų nustatytoji vertė).

45. Ataskaitinių metų pabaigoje turėto turto vertė (nurodyta pagal faktinę (įsigijimo) kainą, ar pagal tikrąją rinkos kainą) teikiant kitų ir vėlesnių metų deklaracijas gali būti tikslinama, tačiau gyventojui pageidaujant gali būti nurodoma ta pati turto vertė, kaip ir nurodytoji prieš tai ėjusių ataskaitinių metų deklaracijoje. 

46. Kai FR0001V priede nurodytas turtas įsigytas užsienio valstybėje, tai jį deklaruojant pirmą kartą, to turto vertė turi būti perskaičiuojama litais pagal ataskaitinių metų gruodžio 31 dieną buvusį Lietuvos banko nustatytą oficialų lito ir atitinkamos užsienio valiutos santykį (žiūrėti 4 priedą).

Kai deklaraciją teikia įstatymo 7 straipsnyje nurodyti asmenys, tai turto vertė turi būti perskaičiuojama pagal deklaracijos 12 laukyje ,,Ataskaitinis laikotarpis“ nurodyto ataskaitinio laikotarpio pabaigoje buvusį Lietuvos banko nustatytą oficialų lito ir atitinkamos valiutos santykį.

47. FR0001V priedo V5 laukelyje ,,Šiame lape nurodyta gyventojo turto vertė (Lt)“ turi būti įrašoma tame FR0001V priedo lape nurodytų gyventojo turimų vertybinių popierių, meno kūrinių, brangakmenių, juvelyrinių dirbinių ir tauriųjų metalų bendra vertė (sumuojami tik tų eilučių V4 laukelių duomenys, kuriose V2 laukelių langeliai ,,Gyventojo“ buvo pažymėti X ženklu). 

48. FR0001V priedo V6 laukelyje ,,Šiame lape nurodyta sutuoktinio turto vertė (Lt)“ turi būti įrašoma tame FR0001V priedo lape nurodytų sutuoktinio vertybinių popierių, meno kūrinių, brangakmenių, juvelyrinių dirbinių ir tauriųjų metalų bendra vertė (sumuojami tik tų eilučių V4 laukelių duomenys, kuriuose V2 laukelių langeliai ,,Sutuoktinio“ buvo pažymėti X ženklu). 

49. FR0001V priedo V7 laukelyje ,,Šiame lape nurodyta vaiko (-ų) turto vertė (Lt)“ turi būti įrašoma tame FR0001V priedo lape nurodytų vaiko (-ų) vertybinių popierių, meno kūrinių, brangakmenių, juvelyrinių dirbinių ir tauriųjų metalų bendra vertė (sumuojami tik tų eilučių V4 laukelių duomenys, kuriuose V2 laukelių langeliai ,,Vaiko“ buvo pažymėti X ženklu). 


50. FR0001V priedo V8 laukelyje ,,Visa šiame lape nurodyto turto vertė (Lt)“ turi būti įrašoma šiame lape nurodyto gyventojo, jo sutuoktinio ir vaiko (-ų) turto vertė (V5, V6 ir V7 laukelių suma).

V.  FR0001L PRIEDO PILDYMAS

51. FR0001L priede gyventojas privalo deklaruoti visas didesnes kaip 2 tūkst. litų lėšas, ataskaitinių metų (ataskaitinio laikotarpio) pabaigoje turėtas tiek Lietuvos, tiek ir užsienio valstybių bankuose, kitose kredito įstaigose ir ne bankuose, įskaitant ataskaitinių metų (laikotarpio) pabaigoje tebeturimas pasiskolintas pinigines lėšas ir individualios įmonės savininko į savo įmonę įneštas ir neatsiimtas pinigines lėšas.
52. Kai gyventojo ataskaitinių metų (ataskaitinio laikotarpio) pabaigoje turėta visų lėšų suma yra mažesnė ar lygi 2 tūkst. litų, tai jis neprivalo pildyti FR0001L priedo. 

53. Kai vieno iš sutuoktinių piniginių lėšų suma yra didesnė kaip 2 tūkst. litų, o kito – mažesnė už 2 tūkst. litų, tai prie teikiamos šeimos deklaracijos pridedamame FR0001L priede turi būti nurodyta tik to sutuoktinio lėšų suma, kuri yra didesnė už 2 tūkst. litų (pavyzdžiui, vienas sutuoktinis turi 5 tūkst. litų, o kitas - 1,5 tūkst. litų, tai deklaracijoje turi būti nurodytos tik 5 tūkst. litų turinčio sutuoktinio piniginės lėšos, o kito sutuoktinio turimos 1,5 tūkst. litų sumos FR0001L priede nurodyti nebūtina). 

54. Kai pildomas daugiau kaip vienas FR0001L priedo lapas, eilutėje ,,Lapo numeris“ turi būti nurodomas kiekvieno šio priedo lapo eilės numeris. Kai pildomas tik vienas FR0001L priedo lapas, tai lapo numerio įrašyti nebūtina. 

55. FR0001L priedo 2, 10-13 laukeliai turi būti užpildomi šių taisyklių 19-23 punktuose nustatyta tvarka. 

56. FR0001L priedo 2, 10-13 laukeliuose nurodyti duomenys turi sutapti su deklaracijos 2, 10-13 laukeliuose nurodytais duomenimis.

57. FR0001L priedo L1 laukelio langeliai ,,Gyventojo“, ,,Sutuoktinio“ ir ,,Vaiko“ (turtas) turi būti užpildomi šių taisyklių 26 punkte nustatyta tvarka.

58. FR0001L priedo L2 laukelis ,,Banke“ turi būti pažymimas X ženklu, - kai piniginės lėšos laikomos bankuose, o kai lėšos laikomos ne banke, tai X ženklu turi būti pažymimas laukelis ,,Ne banke“. 

59. FR0001L priedo L3 laukelis ,,Lietuvoje“ turi būti pažymimas X ženklu, kai lėšos laikomos Lietuvoje, o kai lėšos laikomos užsienio valstybėse, tai X ženklu turi būti pažymimas laukelis ,,Užsienio valstybėje“. 

60. FR0001L priedo L4 laukelyje ,,Suma (litais)“ nurodoma ataskaitinių metų (laikotarpio) pabaigoje turėtų lėšų suma litais. 

Jei piniginės lėšos turimos užsienio valiuta, tai jos turi būti perskaičiuojamos į litus pagal ataskaitinių metų (ataskaitinio laikotarpio) pabaigoje buvusį Lietuvos banko nustatytą oficialų lito ir atitinkamos užsienio valiutos santykį (žiūrėti 4 priedą). 

61. FR0001L priede piniginės lėšos nurodomos tokia tvarka: 

61.1. visos Lietuvos bankuose laikomos lėšos( tiek litais, tiek valiuta ) turi būti nurodomos šio priedo vienoje eilutėje, L4 laukelyje ,,Suma (litais)“, t. y. nurodoma bendra visuose bankuose (visose bankų sąskaitose) laikomų pinigų suma litais (L2 laukelis ,,Banke“ ir L3 laukelis ,,Lietuvoje“ turi būti pažymėti X ženklu);

61.2. visos ne bankuose laikomos lėšos (tiek litais, tiek užsienio valiuta) turi būti nurodomos šio priedo kitos eilutės L4 laukelyje;

61.3. visos užsienio valstybių bankuose laikomos lėšos turi būti perskaičiuotos į litus ir nurodomos šio priedo vienoje eilutėje, L4 laukelyje ,,Suma (litais)“, t. y. nurodoma bendra visuose bankuose (visose bankų sąskaitose) laikomų pinigų suma litais (L2 laukelis ,,Banke“ ir L3 laukelis ,,Užsienio valstybėje“ turi būti pažymėti X ženklu);

61.4. visos užsienio valstybėse ne bankuose litais laikomos lėšos turi būti perskaičiuotos į litus ir nurodomos šio priedo vienoje eilutėje, L4 laukelyje ,,Suma (litais)“, t. y. nurodoma bendra pinigų suma litais (L2 laukelis ,,Ne banke“ ir L3 laukelis ,,Užsienio valstybėje“ turi būti pažymėti X ženklu);

Pavyzdys

Pildoma šeimos deklaracija. Gyventojas turi indėlius: ,,Hansabankas“ banke - 6000 Lt. ,,Vilniaus“ banko vienoje sąskaitoje – 12000 Lt, kitoje sąskaitoje – 10000 JAV dolerių, taip pat ne banke turi 15000 Lt ir 3000 eurų. Sutuoktinis turi indėlius: NORD/LB banke –13000 Lt, Šveicarijos banke -4000 Šveicarijos frankų. 

Turimos piniginės lėšos turi būti nurodomos FR0001L priede:

pirma eilutė pildoma taip: 

1. L1 laukelyje X ženklu turi būti pažymimas langelis ,,Gyventojo“;

2. L2 laukelyje X ženklu turi būti pažymimas langelis ,,Banke“;

3. L3 laukelyje X ženklu turi būti pažymimas langelis ,,Lietuvoje“;

3. L4 laukelyje turi būti nurodoma gyventojo Lietuvos bankuose turimų piniginių lėšų bendra suma litais –45621 (6000 + 12000 + 27621 (10000 x 2,7621) 2003 – 12 – 31 Lietuvos banko nustatytas lito ir JAV dolerio santykis buvo 2,7621 taisyklių 4 priedas);

antra eilutė užpildoma:

1. L1 laukelyje X ženklu turi būti pažymimas langelis ,,Gyventojo“;

2. L2 laukelyje X ženklu turi būti pažymimas langelis ,,Ne banke“;

3. L3 laukelyje X ženklu turi būti pažymimas langelis ,,Lietuvoje“;

4. L4 laukelyje turi būti nurodoma gyventojo ne banke visų turimų lėšų suma litais– 25358  (15000 + 10358) 2003 – 12 – 31 Lietuvos banko nustatytas lito ir euro santykis buvo 3,4528 (taisyklių 4 priedas);

trečia eilutė užpildoma:

1. L1 laukelyje X ženklu turi būti pažymimas langelis ,,Sutuoktinio“;

2. L2 laukelyje X ženklu turi būti pažymimas langelis ,,Banke“;

3. L3 laukelyje X ženklu turi būti pažymimas langelis ,,Lietuvoje“;

4. L4 laukelyje turi būti nurodoma sutuoktinio Lietuvos banke turima lėšų suma litais– 13000 

ketvirta eilutė užpildoma:

1. L1 laukelyje X ženklu turi būti pažymimas langelis ,,Sutuoktinio“;

2. L2 laukelyje X ženklu turi būti pažymimas langelis ,,Banke“;

3. L3 laukelyje X ženklu turi būti pažymimas langelis ,,užsienio valstybėje“;

4. L4 laukelyje turi būti nurodoma sutuoktinio užsienio valstybėje turima lėšų suma litais– 8853 (2003 – 12 – 31 Lietuvos banko nustatytas lito ir Šveicarijos franko santykis buvo 2,2132 (taisyklių 4 priedas). Šis pavyzdys nurodytas taisyklių 3 priede. 


62. FR0001L priedo L5 laukelyje ,,Šiame lape nurodyta gyventojo piniginių lėšų suma (Lt)“ turi būti įrašoma tame priedo lape nurodyta gyventojo visa piniginių lėšų suma (sumuojami tik tų eilučių L4 laukelių duomenys, kuriose L1 laukelio langeliai ,,Gyventojo“ buvo pažymėti X ženklu). 


63. FR0001L priedo L6 laukelyje ,,Šiame lape nurodyta sutuoktinio piniginių lėšų suma (Lt)“ turi būti įrašoma tame priedo lape nurodyta sutuoktinio visa piniginių lėšų suma (sumuojami tik tų eilučių L4 laukelių duomenys, kuriose L1 laukelio langeliai ,,Sutuoktinio“ buvo pažymėti X ženklu).


64. FR0001L priedo L7 laukelyje ,,Šiame lape nurodyta vaiko (-ų) piniginių lėšų suma (Lt)“ turi būti įrašoma tame priedo lape nurodyta vaiko (-ų) visa piniginių lėšų suma (sumuojami tik tų eilučių L4 laukelių duomenys, kuriose L1 laukelio langeliai ,,Vaiko“ buvo pažymėti X ženklu).


65. FR0001L priedo L8 laukelyje ,,Visa šiame lape nurodyta piniginių lėšų suma (Lt)“ turi būti įrašoma šiame lape nurodytų gyventojo, jo sutuoktinio ir vaiko (ų) piniginių lėšų visa suma (sumuojamos L5, L6 ir L7 laukeliuose nurodytos lėšos).

VI.  FR0001S PRIEDO PILDYMAS

66. FR0001S priede turi būti deklaruojamos gyventojo kitiems fiziniams ar juridiniams asmenims, tiek esantiems Lietuvoje, tiek ir užsienio valstybėse, paskolintos ir iki ataskaitinių metų (ataskaitinio laikotarpio) pabaigos nesusigrąžintos lėšos, kurių bendra suma didesnė kaip 2 tūkst. litų.

67. Jei gyventojo suteiktų paskolų bendra suma yra lygi ar mažesnė už 2 tūkst. litų, tai toks gyventojas neturi pildyti FR0001S priedo.

68. Teikiant tiek gyventojo, tiek šeimos deklaraciją paskolintas ir iki ataskaitinių metų (laikotarpio) pabaigos nesugrąžintas lėšas savo deklaracijoje turi nurodyti tas sutuoktinis, kurio vardu sudaryta paskolos sutartis. 

69. Gyventojo skirtingiems asmenims suteiktos paskolos turi būti nurodomos skirtingose eilutėse. Pildoma tiek eilučių, keliems asmenims (gyventojams ar įmonėms) yra suteikta paskolų.

70. Kai pildomas daugiau kaip vienas FR0001S priedo lapas, eilutėje ,,Lapo numeris“ turi būti nurodomas kiekvieno šio priedo lapo eilės numeris. Kai pildomas tik vienas FR0001S priedo lapas, tai lapo numerio įrašyti nebūtina. 

71. FR0001S priedo 2, 10-13 laukeliai turi būti užpildomi šių metodinių nurodymų 19-23 punktuose nustatyta tvarka. 

72. FR0001S priedo 2, 10-13 laukeliuose nurodyti duomenys turi sutapti su deklaracijos 2, 10-13 laukeliuose nurodytais duomenimis.

73. FR0001S priedo S1 laukelio langeliai ,,Gyventojo“, ,,Sutuoktinio“ ir ,,Vaiko“ (turtas) turi būti užpildomi šių taisyklių 26 punkte nustatyta tvarka.

74. FR0001S priedo S2 laukelyje ,,Paskolinta lėšų suma (Lt)“ turi būti nurodoma paskolintų ir iki ataskaitinių metų (ataskaitinio laikotarpio) pabaigos nesusigrąžintų piniginių lėšų suma litais. 

75. Jei paskolos buvo suteikiamos užsienio valiuta, tai paskolintos lėšos turi būti perskaičiuojamos į litus pagal ataskaitinių metų (ataskaitinio laikotarpio) pabaigoje buvusį Lietuvos banko nustatytą oficialų lito ir atitinkamos užsienio valiutos santykį (žiūrėti 4 priedą). 

76. Jei gyventojas kitam fiziniam ar juridiniam asmeniui paskolino tam tikrą pinigų sumą, o pastarasis iki ataskaitinių metų (ataskaitinio laikotarpio) pabaigos dalį jų jau sugrąžino, tai FR0001S priedo S2 laukelyje turi būti nurodoma tik ta pinigų sumos dalis, kuri yra paskolinta ir iki ataskaitinių metų (ataskaitinio laikotarpio) pabaigos dar nesusigrąžinta.

77. FR0001S priedo S3 laukelyje turi būti nurodoma:

77.1. eilutėje ,,Asmens kodas (kodas)“ turi būti nurodomas gyventojo, kuriam buvo suteikta paskola, asmens kodas ar juridinio asmens, gavusio paskolą iš deklaruotojo, identifikacinis numeris (kodas);

77.2. eilutėje ,,Paskolos gavėjo vardas, pavardė (pavadinimas)“ turi būti nurodomas gyventojo, gavusio paskolą, vardas, pavardė ar įmonės, kuriai buvo suteikta paskola, sutrumpintas pavadinimas.

Pavyzdys

Gyventojas vienam asmeniui paskolino 5000 Lt, kitam - 15000 Lt, iš kurių iki ataskaitinių metų gruodžio 31 dienos 4000 Lt jau sugrąžinti, o 10000 JAV dolerių paskolino įmonei. 

Šios paskolintos lėšos turi būti deklaruojamos FR0001S priede:

pirma eilutė užpildoma taip:

1. S1 laukelyje X ženklu turi būti pažymimas langelis ,,Gyventojo“;

2. S2 laukelyje turi būti nurodoma vienam gyventojui suteiktos paskolos suma litais –5000;

3. S3 laukelio eilutėje ,,Asmens kodas (kodas)“ turi būti nurodomas paskolą gavusio gyventojo asmens kodas;

4. S3 laukelio eilutėje ,,Paskolos gavėjo vardas, pavardė (pavadinimas)“ nurodomas paskolą gavusio gyventojo vardas, pavardė;

antra eilutė užpildoma taip:

1. S1 ir S3 laukeliai pildomi taip pat, kaip ir pirmos eilutės;

2. S2 laukelyje turi būti nurodoma kitam gyventojui suteiktos ir nesugrąžintos paskolos suma litais –11000 (15000 – 4000); 

trečia eilutė užpildoma taip:

1. S1 ir laukelis pildomas taip pat, kaip ir pirmos eilutės;

2. S2 laukelyje turi būti nurodoma įmonei suteiktos 10000 JAV dolerių paskolos, perskaičiuotos į litus ataskaitinių metų (ataskaitinio laikotarpio) pabaigoje, suma litais                (2003 – 12 – 31 Lietuvos banko nustatytas oficialus lito ir JAV dolerio santykis buvo 2,7621 ) –27621.

3. S3 laukelio eilutėje ,,Asmens kodas (kodas)“ turi būti nurodomas paskolą gavusios įmonės identifikacinis numeris (kodas);

4. S3 laukelio eilutėje ,,Paskolos gavėjo vardas, pavardė (pavadinimas)“ turi būti nurodomas paskolą gavusios įmonės sutrumpintas pavadinimas. Šis pavyzdys nurodytas taisyklių 3 priede.

78. FR0001S priedo S4 laukelyje ,,Šiame lape nurodyta gyventojo paskolintų lėšų suma (Lt)“ turi būti įrašoma tame priedo lape nurodyta gyventojo visa paskolintų piniginių lėšų suma litais (sumuojami tik tų eilučių S2 laukelių duomenys, kuriose S1 laukelio langeliai ,,Gyventojo“ buvo pažymėti X ženklu). 


79. FR0001S priedo S5 laukelyje ,,Šiame lape nurodyta sutuoktinio paskolintų lėšų suma (Lt)“ turi būti įrašoma tame priedo lape nurodyta gyventojo visa paskolintų piniginių lėšų suma litais (sumuojami tik tų eilučių S2 laukelių duomenys, kuriose S1 laukelio langeliai ,,Sutuoktinio“ buvo pažymėti X ženklu).


80. FR0001S priedo S6 laukelyje ,,Šiame lape nurodyta vaiko (-ų) paskolintų lėšų suma (Lt)“ turi būti įrašoma tame priedo lape nurodyta vaiko (-ų) visa paskolintų piniginių lėšų suma litais (sumuojami tik tų eilučių S2 laukelių duomenys, kuriose S1 laukelio langeliai ,,Vaiko“ buvo pažymėti X ženklu).


81. FR0001S priedo S7 laukelyje ,,Visa šiame lape nurodyta paskolintų lėšų suma (Lt)“ turi būti įrašoma šiame lape nurodytų gyventojo, jo sutuoktinio ir vaiko (ų) piniginių lėšų visa suma (sumuojamos S4, S5 ir S6 laukeliuose nurodytos lėšos).

VII.  FR0001G PRIEDO PILDYMAS

82. FR0001G priede turi būti deklaruojamos gyventojo tiek iš Lietuvos, tiek ir iš užsienio valstybės fizinio ar juridinio asmens pasiskolintos ir iki ataskaitinių metų (ataskaitinio laikotarpio) pabaigos nesugrąžintos lėšos, kurių bendra suma didesnė kaip 2 tūkst. litų. 

83. Jei gyventojo gautų paskolų bendra suma yra lygi ar mažesnė už 2 tūkst. litų, tai toks gyventojas neturi pildyti FR0001G priedo.

84. Tiek gyventojo, tiek šeimos deklaracijoje pasiskolintas ir iki ataskaitinių metų (ataskaitinio laikotarpio) pabaigos negrąžintas lėšas turi nurodyti tas sutuoktinis, kuris paskolos sutartyje įvardytas paskolos gavėju. 

85. Gyventojo iš skirtingų asmenų gautos paskolos turi būti nurodomos skirtingose eilutėse. Pildoma tiek eilučių, iš kelių skirtingų asmenų yra gautos paskolos, pavyzdžiui, gyventojas vieną kartą pasiskolino 5000 Lt ir po kiek laiko iš to paties gyventojo pasiskolino dar 4000 Lt (kurių iki ataskaitinių metų gruodžio 31 d. negrąžino), tai pildydamas FR0001G priedą G3 laukelyje turi nurodyti visą 9000 Lt pasiskolintą sumą, o G4 laukelyje nurodyti paskolos davėjo asmens kodą, vardą, pavardę).

86. Kai pildomas daugiau kaip vienas FR0001G priedo lapas, eilutėje ,,Lapo numeris“ turi būti nurodomas kiekvieno pridedamo šio priedo lapo eilės numeris. Kai pildomas tik vienas FR0001G priedo lapas, tai lapo numerio įrašyti nebūtina. 

87. FR0001G priedo 2, 10-13 laukeliai turi būti užpildomi šių taisyklių 19 - 23 punktuose nustatyta tvarka. 

88. FR0001G priedo 2, 10-13 laukeliuose nurodyti duomenys turi sutapti su FR0001 deklaracijos 2, 10-13 laukeliuose nurodytais duomenimis.

89. FR0001G priedo G1 laukelio langeliai ,,Gyventojo“, ,,Sutuoktinio“ ir ,,Vaiko“ turi būti užpildomi šių taisyklių 26 punkte nustatyta tvarka.

90. FR0001G priedo G2 laukelis ,,Iš banko“ turi būti pažymimas X ženklu, kai paskola yra gauta iš banko.

91. FR0001G priedo G3 laukelis ,,Pasiskolinta lėšų suma (Lt)“ turi būti nurodoma pasiskolintų ir iki ataskaitinių metų (ataskaitinio laikotarpio) pabaigos negrąžintų piniginių lėšų suma (litais). 

92. Jei paskolos buvo gautos užsienio valiuta, tai pasiskolintos lėšos į litus perskaičiuojamos pagal oficialų lito ir užsienio valiutos santykį nustatytą ataskaitinių metų (ataskaitinio laikotarpio) pabaigoje (žiūrėti 4 priedą). 

93. Kai gyventojas iš kito fizinio (juridinio) asmens pasiskolino tam tikrą pinigų sumą ir iki ataskaitinių metų (ataskaitinio laikotarpio) pabaigos dalį jų jau sugrąžino, tai FR0001G priedo G3 laukelyje turi būti nurodoma tik ta pinigų sumos dalis, kuri yra didesnė kaip 2 tūkst. Lt ir iki ataskaitinių metų (ataskaitinio laikotarpio) pabaigos dar negrąžinta paskolos davėjui. 

94. FR0001G priedo G4 laukelyje turi būti nurodoma:

94.1. eilutėje ,,Asmens kodas (kodas)“ turi būti nurodomas paskolą suteikusio gyventojo (įmonės) asmens kodas (identifikacinis numeris (kodas);

94.2. eilutėje ,,Paskolos davėjo vardas, pavardė (pavadinimas)“ turi būti nurodomas gyventojo, suteikusio paskolą, vardas, pavardė ar tos įmonės (jei paskolą suteikė įmonė) sutrumpintas pavadinimas.

Jei paskolą suteikė bankas, tai G4 laukelyje turi būti nurodomas tik banko pavadinimas.

Pavyzdys

Gyventojas pildo šeimos deklaraciją ir nurodo, kad jis pasiskolino iš vieno gyventojo    13000 Lt ir po kiek laiko iš to paties gyventojo pasiskolino dar 10000 Lt, iš kurių 2000 Lt jau sugrąžino iki ataskaitinių metų gruodžio 31 dienos. Sutuoktinis gavo ilgalaikę 180000 Lt ,,Hansabankas“ banko paskolą ir iki ataskaitinių metų gruodžio 31 d. jau grąžino 10000 Lt. 

Pasiskolintos lėšos turi būti nurodomos FR0001G priede:

pirma eilutė užpildoma taip:

1. G1 laukelyje X ženklu turi būti pažymimas langelis ,,Gyventojo“;

2. G2 laukelis nepildomas;

3. G3 laukelyje turi būti nurodoma iš gyventojo pasiskolinta ir iki ataskaitinių metų gruodžio 31 d. negrąžinta lėšų suma litais  –21000 (13000 + 10000 – 2000);

4. G4 laukelio eilutėje ,,Asmens kodas (kodas)“ turi būti nurodomas paskolą davusio gyventojo asmens kodas;

5. G4 laukelio eilutėje ,,Paskolos davėjo vardas, pavardė (pavadinimas)“ turi būti nurodomas paskolą davusio gyventojo vardas ir pavardė;

antra eilutė užpildoma:

1. G1 laukelyje X ženklu turi būti pažymimas langelis ,,Sutuoktinio“;

2. G2 laukelis ,,Iš banko“ pažymimas X ženklu, kadangi paskolą suteikė bankas;

3. G3 laukelyje turi būti nurodoma iš banko gautos ir iki ataskaitinių metų gruodžio 31 d. negrąžintos paskolos suma litais  – 170000;

4. G4 laukelio eilutėje ,,Paskolos davėjo vardas, pavardė (pavadinimas)“ nurodomas paskolą davusio banko pavadinimas. Šis pavyzdys nurodytas taisyklių 3 priede.

95. FR0001G priedo G5 laukelyje ,,Šiame lape nurodyta gyventojo pasiskolinta lėšų suma (Lt)“ turi būti įrašoma tame priedo lape nurodyta gyventojo visa pasiskolintų lėšų suma litais (sumuojami tik tų eilučių G3 laukelių duomenys, kuriose G1 laukelio langeliai ,,Gyventojo“ buvo pažymėti X ženklu). 


96. FR0001G priedo G6 laukelyje ,,Šiame lape nurodyta sutuoktinio paskolinta lėšų suma (Lt)“ turi būti įrašoma tame priedo lape nurodyta sutuoktinio visa pasiskolinta piniginių lėšų suma litais (sumuojami tik tų eilučių G3 laukelių duomenys, kuriose G1 laukelio langeliai ,,Sutuoktinio“ buvo pažymėti X ženklu).


97. FR0001G priedo G7 laukelyje ,,Šiame lape nurodyta vaiko (-ų) pasiskolinta lėšų suma (Lt)“ turi būti įrašoma tame priedo lape nurodyta vaiko (-ų) visa pasiskolinta piniginių lėšų suma litais (sumuojami tik tų eilučių G3 laukelių duomenys, kuriose G1 laukelio langeliai ,,Vaiko“ buvo pažymėti X ženklu).


98. FR0001G priedo G8 laukelyje ,,Visa šiame lape nurodyta paskolinta lėšų suma (Lt)“ turi būti įrašoma šiame lape nurodytų gyventojo, jo sutuoktinio ir vaiko (ų) piniginių lėšų visa suma (sumuojamos G5, G6 ir G7 laukeliuose nurodytos lėšos).

VIII. FR0001P PRIEDO PILDYMAS

99. FR0001P priedą pildo tik gyventojai, pageidaujantys gauti valstybės garantuojamą teisinę pagalbą ar piniginę socialinę paramą, taip pat piniginę socialinę paramą pageidaujančių gauti gyventojų šeimų nariai. 

100. Šiame priede turi būti deklaruojamos per deklaracijoje nurodytą ataskaitinį laikotarpį visų rūšių visos gautos pajamos neatėmus mokesčių, taip pat nurodomas sumokėtas pajamų mokestis ir faktiškai gautos pajamos. FR0001P priede pajamos turi būti nurodomos pagal pajamų rūšis, be to, kiekvieno mėnesio pajamos turi būti surašomos į skirtingas eilutes (pavyzdžiui, gyventojas turi deklaruoti pajamas nuo 2003-04-01 iki 2004-03-31, nurodytu laikotarpiu jis dirbo ir gavo su darbo santykiais susijusių pajamų už  2003 m. lapkričio ir gruodžio mėnesius bei už 2004 m. sausio mėnesį, todėl FR0001P priede šios pajamos turi būti nurodytos skirtingose eilutėse : 2003 m. lapkričio mėnesio - vienoje eilutėje, 2003 m. gruodžio mėnesio - kitoje eilutėje, o 2004 m. sausio mėnesio - trečioje eilutėje).

101. Jei gyventojas per deklaracijoje nurodytą ataskaitinį laikotarpį gavo pajamų užsienio valiuta, tai tos pajamos FR0001P priede turi būti nurodomos į litus perskaičiuotos pagal pajamų gavimo metu galiojusį Lietuvos banko nustatytą oficialų lito ir atitinkamos valiutos santykį. 

102. Kai pildomas daugiau kaip vienas FR0001P priedo lapas, eilutėje ,,Lapo numeris“ turi būti nurodomas kiekvieno šio priedo lapo eilės numeris. Jei pildomas tik vienas FR0001P priedo lapas, tai lapo numerio įrašyti nebūtina. 

103. FR0001P priedo 2, 10-13 laukeliai turi būti užpildomi šių taisyklių 19-23 punktuose nustatyta tvarka. 

104. FR0001P priedo 2, 10-13 laukeliuose nurodyti duomenys turi sutapti su deklaracijos 2, 10-13 laukeliuose nurodytais duomenimis.

105. FR0001P priedo P1 laukelyje ,,Pajamų rūšies kodas“ turi būti nurodomas pajamų rūšies kodas iš pajamų rūšių sąrašo (kuris parengtas pagal Lietuvos Respublikos piniginės socialinės paramos mažas pajamas gaunančioms šeimoms (vieniems gyvenantiems asmenims) įstatymo (Žin., 2003, Nr. 73 – 3352; 2004, Nr. 146-5303) 12 straipsnyje nurodytas pajamų rūšis), pateikto šių taisyklių 6 priede.

106. FR0001P priedo P2 laukelyje ,,Data“ turi būti nurodoma pajamų gavimo data (metai ir mėnuo). Šiame priede turi būti nurodomi visi ataskaitinio laikotarpio metai ir mėnesiai, kuriais buvo gautos pajamos. 

107. FR0001P priedo P3 laukelio langeliai ,,Gyventojo“, ,,Sutuoktinio“ ir ,,Vaiko“ turi būti užpildomi šių taisyklių 26 punkte nustatyta tvarka.

108. FR0001P priedo P4 laukelis ,,Gauta pajamų suma neatėmus mokesčių (Lt)“ turi būti nurodoma apskaičiuota pajamų suma (litais) neatėmus sumokėto (išskaičiuoto) pajamų mokesčio, socialinio draudimo įmokų, taikyto neapmokestinamojo pajamų dydžio ir papildomo neapmokestinamojo pajamų dydžio.

109. FR0001P priedo P5 laukelyje ,,Sumokėta pajamų mokesčio suma (Lt)“ turi būti nurodoma mokestį išskaičiuojančio asmens išskaičiuota arba paties gyventojo (ar kito asmens) lėšomis sumokėta pajamų mokesčio suma, litais. 

110. FR0001P priedo P6 laukelis ,,Gauta pajamų suma atėmus mokesčius (Lt)“ turi būti nurodoma faktiškai gauta pajamų suma atėmus išskaičiuotą (sumokėtą) pajamų mokestį, socialinio draudimo įmoką, taip pat kitus mokesčius (jeigu jie buvo sumokėti). 

111. FR0001P priedo P7 laukelyje ,,Šiame lape nurodyta gyventojo pajamų suma atėmus mokesčius (Lt)“ turi būti įrašomos tame priedo lape nurodytos gyventojo visų rūšių viso ataskaitinio laikotarpio pajamos (sumuojami tik tų eilučių P6 laukelių duomenys, kuriose P3 laukelio langeliai ,,Gyventojo“ buvo pažymėti X ženklu). 

112. FR0001P priedo P8 laukelyje ,,Šiame lape nurodyta sutuoktinio pajamų suma atėmus mokesčius (Lt)“ turi būti įrašomos tame priedo lape nurodytos sutuoktinio visų rūšių viso ataskaitinio laikotarpio pajamos (sumuojami tik tų eilučių P6 laukelių duomenys, kuriose P3 laukelio langeliai ,,Sutuoktinio“ buvo pažymėti X ženklu). 

113. FR0001P priedo P9 laukelyje ,,Šiame lape nurodyta vaiko (-ų) pajamų suma atėmus mokesčius (Lt)“ turi būti įrašomos tame priedo lape nurodytos vaiko (-ų) visų rūšių viso ataskaitinio laikotarpio pajamos (sumuojami tik tų eilučių P6 laukelių duomenys, kuriose P3 laukelio langeliai ,,Vaiko“ buvo pažymėti X ženklu). 


114. FR0001P priedo P10 laukelyje ,,Visa šiame lape nurodyta pajamų suma atėmus mokesčius (Lt)“ turi būti įrašomos šiame lape nurodytos gyventojo, jo sutuoktinio ir vaiko (ų) pajamos (sumuojamos P7, P8 ir P9 laukeliuose nurodytos pajamos).

IX.  DEKLARACIJOS FR0001 UŽPILDYMAS


115. Užpildžius visus reikalingus priedus, pildoma deklaracija. Prie deklaracijos turi būti pridedami tik tie priedai (FR0001T, FR0001V, FR0001L, FR0001S, FR0001G, FR0001P), kurie yra užpildyti. Tušti, nepildyti priedų lapai prie deklaracijos nepridedami. 

116. Deklaracijos 1 laukelio eilutėje ,,Vardas“, turi būti įrašomas gyventojo (pagrindinio deklaruotojo, t.y. to gyventojo, kurio duomenys šeimos deklaracijoje įrašomi pirmiausia) vardas (vardai), jei įrašomi keli vardai, tarp jų reikia palikti po vieną tuščią langelį. Eilutėje ,,Pavardė“ turi būti įrašoma gyventojo (pagrindinio deklaruotojo) pavardė, jei įrašomos kelios pavardės, tai tarp jų reikia palikti po vieną tuščią langelį. 

117. Deklaracijos 2 laukelis ,,Asmens kodas (mokesčių mokėtojo identifikacinis numeris)“ turi būti pildomas šių taisyklių 19 punkte nustatyta tvarka. 

118. Deklaracijos 3 laukelyje ,,Telefonas“ turi būti įrašomas telefono numeris:

118.1. mobiliojo telefono numerį įrašant į deklaraciją tarp kodo ir telefono numerio turi būti dedamas brūkšnelis (pavyzdžiui, 8699 - 11111);

118.2. stacionaraus telefono numerį įrašant į deklaraciją tarp gyvenamosios vietos miesto kodo ir telefono numerio dedamas brūkšnelis (pavyzdžiui, Vilniaus miesto telefonas turi būti įrašomas taip: 5-2111111).

119. Deklaracijos 4 laukelyje ,,Nuolatinė gyvenamoji vieta“ turi būti nurodoma deklaracijos pateikimo metu gyventojo turėta nuolatinė gyvenamoji vieta, kuri pagal GPMĮ 2 straipsnio 30 punktą yra bet kokia vieta, kurioje fizinis asmuo turi galimybę gyventi ir kurią jis įkuria, išlaiko ir naudojasi. 

Pagal Adresų formavimo taisyklių, patvirtintų Lietuvos Respublikos Vyriausybės 2002 m. gruodžio 23 d. nutarimu Nr. 2092 (Žin., 2002, Nr. 127-5753), IV skyrių, adresai turi būti įrašomi taip: 

1) savivaldybė (išskyrus atvejus, kai adreso objektas yra savivaldybės centre),

2) seniūnija (išskyrus miestų seniūnijas),

3) gyvenamoji vietovė,

4) gatvė (išskyrus gyvenamąsias vietoves, kuriose gatvės nesudaromos),

5) žemės sklypo, pastato ar pastatų komplekso numeris gatvėje ar gyvenamojoje vietovėje,

6) korpuso numeris (jeigu jis yra suteiktas),

7) buto ar negyvenamosios patalpos numeris (jeigu patalpa yra adreso objektas),

8) adreso objekto pavadinimas (jeigu jis suteiktas).

Pavyzdys

Utena, J.Basanavičiaus g. 10 – 5 (jei adreso objektas yra savivaldybės centre); Elektrėnų sav., Semeliškės, Ąžuolų g. 25-5.

Deklaracijos 4 laukelyje įrašius miesto pavadinimą, turi būti paliekamas vienas tuščias langelis, tada įrašomas gatvės pavadinimas, paliekamas tuščias langelis, įrašoma žodžių ,,gatvė“, ,,plentas“, ,,prospektas“ ir pan. santrumpa (g., pl., pr.), praleidžiamas vienas tuščias langelis ir įrašomas namo numeris, kitame langelyje dedamas brūkšnelis ir nurodomas buto numeris.

120. Deklaracijos 5 laukelyje ,,Gyvenamosios vietos savivaldybės kodas“ turi būti įrašomas gyventojo nuolatinės gyvenamosios vietos savivaldybės kodas (savivaldybės kodų sąrašas pateiktas deklaracijos formos lapo apačioje), t. y. tos savivaldybės, kurios teritorijoje gyventojas faktiškai gyveno mokestinio laikotarpio (kurio deklaracija teikiama) gruodžio 31 dieną. GTDĮ 6 ir 7 straipsniuose nurodyti asmenys į deklaraciją turi įrašyti tos savivaldybės kodą, kurios teritorijoje faktiškai gyvena deklaracijos pateikimo metu. 

121. Deklaracijos 6 laukelyje ,,Pareigybės kodas“ iš prie deklaracijos pridedamo pareigybių kodų sąrašo (taisyklių 5 priedas) turi būti įrašomas deklaruotojo ataskaitiniais metais eitų pareigų pareigybės kodas (dėl kurių pagal GTDĮ atsirado pareiga deklaruoti turtą) taip:

121.1. GTDĮ 10 straipsnyje nurodytas pareigas ėję gyventojai, kurių deklaracijų duomenys turi būti skelbiami ,,Valstybės žinių“ specialiame priede, turi įrašyti vieną iš 501-517 kodų, atitinkantį jo ataskaitinių metų gruodžio 31 d. eitų pareigų kodą (žiūrėti 5 priedo I dalį);

121.2. GTDĮ 6 straipsnyje nurodyti kandidatai į valstybės politikus ir Europos Parlamento narius turi įrašyti vieną iš 601 ir 602 kodų (žiūrėti 5 priedo II dalį);

121.3. kiti asmenys, nurodyti GTDĮ 2 straipsnyje, tačiau nepatenkantys į 10 straipsnyje nurodytų asmenų sąrašą, turi įrašyti vieną iš 701-712 kodų, atitinkantį jo ataskaitinių metų gruodžio 31 d. eitų pareigų kodą (žiūrėti 5 priedo III dalį);

121.4. gyventojai, pageidaujantys gauti piniginę socialinę paramą, turi įrašyti 801 kodą (žiūrėti 5 priedo IV dalį);

121.5. gyventojai, pageidaujantys gauti teisinę pagalbą, turi įrašyti 802 kodą (žiūrėti 5 priedo IV dalį);

121.6. GTDĮ 6 straipsnyje nurodyti gyventojai, einamaisiais metais pradedantys eiti pareigas, deklaracijoje turi įrašyti gyventojų, pradedančių eiti pareigas, 900 pareigybės kodą (žiūrėti 5 priedo V dalį);

            121.7. GTDĮ 6 straipsnyje nurodyti gyventojai, ataskaitiniais metais nustoję eiti pareigas, deklaracijoje turi įrašyti gyventojų, nustojusių eiti pareigas, 901 pareigybės kodą (žiūrėti 5 priedo V dalį);

121.8. gyventojas, pateikęs gyventojo deklaraciją (kai sutuoktiniai teikia atskiras deklaracijas) ir nėjęs GTDĮ 2 bei 10 straipsniuose nurodytų pareigų, tačiau deklaraciją teikiantis kaip gyventojo pagal GTDĮ privalančio deklaruoti turtą šeimos narys, turi įrašyti 588, 688 ar 788 kodą (atsižvelgiant į tai, kokioje šių taisyklių 5 priedo dalyje yra nurodytos sutuoktinio einamos pareigos), pavyzdžiui, sutuoktiniai teikia atskiras gyventojo deklaracijas: vienas sutuoktinis yra mokytojas, o kitas - eina Lietuvos banko valdybos nario pareigas, tai mokytojas pateikdamas gyventojo deklaraciją turi nurodyti taisyklių 5 priedo III dalyje nurodytą 788 kodą, kadangi jo sutuoktinis eina pareigas nurodytas 703 kodu. 

Kai gyventojas, ataskaitinių metų pradžioje ėjo pareigas, nurodytas GTDĮ 2 straipsnyje, o tų pačių ataskaitinių metų pabaigoje ėjo pareigas, nurodytas GTDĮ jau 10 straipsnyje, tai deklaracijoje turi būti įrašomas kodas, atitinkantis GTDĮ 10 straipsnyje nurodytas pareigas, pavyzdžiui, ataskaitiniais metais valstybinės aukštosios mokyklos vadovo pareigas ėjęs (711 pareigybių kodas) gyventojas tais pačiais metais tapo ir savivaldybės tarybos nariu, tai jis deklaracijoje turi įrašyti savivaldybės tarybos nario pareigoms žymėti skirtą 511 kodą. Tuo atveju, kai gyventojas ataskaitinių metų pradžioje ėjo pareigas, nurodytas GTDĮ 10 straipsnyje, o tų pačių ataskaitinių metų pabaigoje ėjo pareigas, nurodytas GTDĮ jau 2 straipsnyje, tai deklaracijoje turi būti įrašomas kodas, atitinkantis GTDĮ 2 straipsnyje nurodytas pareigas.

Jeigu ataskaitiniais metais keitėsi gyventojo eitos pareigos, tačiau tiek ankstesnės, tiek ir naujosios pareigos nurodytos tame pačiame GTDĮ 10 straipsnyje arba tame pačiame GTDĮ 2 straipsnyje (kuriame nurodytos gyventojo eitos pareigos nepatenka į GTDĮ 10 straipsnyje nurodytų pareigų sąrašą, kurias einant deklaracijos duomenų išrašas privalo būti skelbiamas), tai deklaracijoje turi būti įrašomas ataskaitinių metų pabaigoje eitų pareigų kodas.

Pavyzdžiai

1. Gyventojas ataskaitiniais metais iki birželio 31 d. ėjo apskrities viršininko pareigas (501 kodas), o nuo liepos 1 d. ėjo savivaldybės tarybos nario pareigas (511 kodas), tai deklaracijos 6 laukelyje ,,Pareigybės kodas“ turi būti nurodomas 511 kodas;

            2. Gyventojas ataskaitiniais metais iki kovo 3I d. ėjo prokuroro pareigas (707 kodas), o nuo balandžio 1 d. ėjo Nacionalinės teismų administracijos direktoriaus pareigas (706 kodas), tai deklaracijoje 6 laukelyje ,,Pareigybės kodas“ turi būti nurodomas 706 kodas.

122. Deklaracijos 7 laukelį ,,Ataskaitinių metų gruodžio 31 d. ėjo nurodytas pareigas“ turi pildyti tik tie gyventojai (jų šeimų nariai), kurių 6 laukelyje ,,Pareigybės kodas“ yra įrašytas     501-517 ar 588 kodas (žiūrėti 5 priedo I dalį).

123. Deklaracijos 8 laukelyje ,,Darbovietės kodas“ turi būti įrašomas tos įmonės ar įstaigos identifikacinis numeris (kodas), kurioje gyventojas ėjo deklaracijos 6 laukelyje ,,Pareigybės kodas“ atitinkamu kodu pažymėtas pareigas. 

124. Deklaracijos 9 laukelyje ,,Darbovietės pavadinimas“ turi būti įrašomas darbovietės pavadinimas, atitinkantis įrašytą darbovietės identifikacinį numerį (kodą).

125. Deklaracijos 10, 11, 12 ir 13 laukeliai turi būti užpildomi taisyklių 20-23 punktuose nustatyta tvarka.

126. Deklaracijos 14 laukelyje ,,Deklaracijos rūšis“ X ženklu turi būti pažymima deklaracijos rūšis: šeimos, – kai abu sutuoktiniai teikia vieną (šeimos) deklaraciją, gyventojo, - kai turtą deklaruoja vienas gyventojas. 

127. Deklaracijos 15 laukelyje ,,Sutuoktinio asmens kodas (mokesčių mokėtojo identifikacinis numeris)“ turi būti įrašomas sutuoktinio asmens kodas. Jei sutuoktinis pagal GPMĮ laikomas nuolatiniu Lietuvos gyventoju, neturi Lietuvos Respublikos asmens kodo, tai turi būti įrašomas mokesčių administratoriaus jam suteiktas laikinas mokesčių mokėtojo identifikacinis numeris, o jei šis nesuteiktas, tai turi būti įrašomas jam išduotame leidime gyventi Lietuvoje nurodytas asmens kodas. 

128. Deklaracijos 16 laukelio eilutėje ,,Sutuoktinio vardas“ turi būti įrašomas sutuoktinio vardas (vardai), o jei įrašomi keli vardai, tarp jų reikia palikti po vieną tuščią langelį. Eilutėje ,,Pavardė“ turi būti įrašoma sutuoktinio pavardė, o jei įrašomos kelios pavardės, tai tarp jų reikia palikti po vieną tuščią langelį. 

129. 129. Deklaracijos 17 laukelyje ,,Pareigybės kodas“ turi būti nurodomas sutuoktinio ataskaitinių metų gruodžio 31 d. (ataskaitinio laikotarpio pabaigoje) eitų pareigų kodas (žiūrėti      5 priedą):

 129.1. kai abu sutuoktiniai, tiek pagrindinis deklaruotojas, tiek ir jo sutuoktinis eina GTDĮ 10 straipsnyje nurodytas pareigas (kai turto deklaracijų duomenų išrašas turi būti skelbiamas ,,Valstybės žinių“ specialiame priede), tai sutuoktinis 17 laukelyje turi įrašyti jo paties einamas pareigas atitinkantį vieną iš 501-517 kodų (žiūrėti 5 priedo I dalį); 

129.2. kai gyventojas eina pareigas, nurodytas GTDĮ 10 straipsnyje, o jo sutuoktinis eina pareigas, nenurodytas GTDĮ 10 straipsnyje, tai sutuoktinis 17 laukelyje turi įrašyti 588 kodą (kaip sutuoktinis asmens, ėjusio GTDĮ 10 straipsnyje nurodytas pareigas, kurio deklaracijos duomenų išrašas privalo būti skelbiamas (žiūrėti 5 priedo I dalį);

129.3. GTDĮ 6 straipsnyje nurodytų kandidatų į valstybės politikus, į Europos Parlamento narius sutuoktiniai turi įrašyti 688 kodą (žiūrėti 5 priedo II dalį);

129.4. kai abu sutuoktiniai eina pareigas, nurodytas GTDĮ 2 straipsnyje, tačiau nepatenkantys į 10 straipsnyje nurodytų pareigų sąrašą (kurias einančio gyventojo deklaracijos duomenų išrašas privalo būti skelbiamas), tai sutuoktiniai turi įrašyti einamas pareigas atitinkantį vieną iš 701 –712 pareigybės kodų (žiūrėti 5 priedo III dalį);

129.5. kai gyventojas eina pareigas, nurodytas GTDĮ 2 straipsnyje, tačiau nepatenkantis į GTDĮ 10 straipsnyje nurodytų pareigų sąrašą, o jo sutuoktinis eina GTDĮ nenurodytas pareigas arba nedirba, deklaracijoje turi būti įrašomas 788 kodas (žiūrėti 5 priedo III dalį);

129.6. gyventojų, pageidaujančių gauti piniginę socialinę paramą, sutuoktiniai turi įrašyti 801 kodą (žiūrėti 5 priedo IV dalį);

130. Deklaracijos 18 laukelį ,,Ataskaitinių metų gruodžio 31 d. ėjo nurodytas pareigas“ sutuoktinis turi pažymėti X ženklu tik tada, kai 6 ir (ar) 17 laukelyje ,,Pareigybės kodas“ yra įrašytas 501-517 ar 588 kodas (žiūrėti 5 priedo I dalį).
131. Deklaracijos 19 laukelyje ,,Darbovietės kodas“ turi būti nurodomas sutuoktinio darbovietės (įmonės ar įstaigos) identifikacinis numeris (kodas), kurioje jis ėjo nurodytas pareigas ataskaitinių metų gruodžio 31 d. (deklaracijos 17 laukelyje ,,Pareigybės kodas“ atitinkamu kodu pažymėtas pareigas). Jei sutuoktinis ataskaitinių metų pabaigoje dirbo keliose darbovietėse, tačiau jo eitos pareigos nenurodytos GTDĮ nei 2, nei 10 straipsniuose, tai pats gyventojas turi pasirinkti, kurios darbovietės kodą nurodyti deklaracijoje.
Gyventojo, pageidaujančio gauti piniginę socialinę paramą, sutuoktinis deklaracijos         19 laukelyje turi įrašyti ataskaitinio laikotarpio pabaigoje buvusios darbovietės identifikacinį numerį (kodą).

132. Deklaracijos 20 laukelyje ,,Darbovietės pavadinimas“ turi būti įrašomas tos darbovietės pavadinimas, kurios mokesčių mokėtojo identifikacinis numeris (kodas) įrašytas 19 laukelyje. 


133. Deklaracijos 21 laukelyje ,,Deklaracijos lapų skaičius“ turi būti įrašomas pateikiamos deklaracijos ir jos atitinkamų užpildytų priedų (FR0001T, FR0001V, FR0001L, FR0001S, FR0001G, FR0001P) bendras lapų skaičius.


134. Deklaracijos 22 laukelyje ,,Priedai“ turi būti pažymima, kokie deklaracijos priedai pridedami prie jos: atitinkamam priedui žymėti skirtame langelyje turi būti įrašomas X ženklas. 

135. FR0001 deklaracijos lapo antroje pusėje (antrame lape) 2 laukelyje ,,Asmens kodas (mokesčių mokėtojo identifikacinis numeris)“ turi būti įrašomas tas pats gyventojo asmens kodas, kuris jau buvo nurodytas pirmoje lapo pusėje (pirmame lape).

136. Deklaracijos 23 laukelyje ,,Viso turto vertė (Lt)“ turi būti įrašoma viso privalomo registruoti turto, nurodyto FR0001T priede, bendra vertė (sudedamos visuose FR0001T priedo lapuose (kai pildomi keli šio priedo lapai) T8 laukeliuose nurodytos sumos).

137. Deklaracijos 24 laukelyje ,,Viso turto vertė (Lt)“ turi būti įrašoma visų vertybinių popierių, meno kūrinių, juvelyrinių dirbinių, nurodytų FR0001V priede, bendra vertė (sudedamos visuose FR0001V priedo lapuose (kai pildomi keli šio priedo lapai) V8 laukeliuose nurodytos sumos).

138. Deklaracijos 25 laukelyje ,,Visa lėšų suma (Lt)“ turi būti įrašoma visų piniginių lėšų, nurodytų FR0001L priede, bendra suma (sudedamos visuose FR0001L priedo lapuose (kai pildomi keli šio priedo lapai) L8 laukeliuose nurodytos sumos).

139. Deklaracijos 26 laukelyje ,,Visa paskolintų lėšų suma (Lt)“ turi būti įrašoma visa paskolintų lėšų, nurodytų FR0001S priede, bendra suma (sudedamos visuose FR0001S priedo lapuose (kai pildomi keli šio priedo lapai) S7 laukeliuose nurodytos sumos).

140. Deklaracijos 27 laukelyje ,,Visa pasiskolinta lėšų suma (Lt)“ turi būti įrašoma visa pasiskolinta lėšų, nurodytų FR0001G priede, bendra suma (sudedamos visuose FR0001G priedo lapuose (kai pildomi keli šio priedo lapai) G8 laukeliuose nurodytos sumos).

141. Deklaracijos 28 laukelyje ,,Visa pajamų suma atėmus mokesčius (Lt)“ turi būti įrašoma visa gautų pajamų, nurodytų FR0001P priede, bendra suma atėmus mokesčius (sudedamos visuose FR0001P priedo lapuose (kai pildomi keli šio priedo lapai) P10 laukeliuose nurodytos sumos).

X.  DEKLARACIJOS PATEIKIMAS

142. Deklaracijų blankais ir taisyklėmis deklaruotojus aprūpina AVMI. 

143. Praėjusių ataskaitinių metų deklaracijos turi būti pateikiamos iki kitų kalendorinių metų gegužės 1 dienos, išskyrus atvejus, kai GTDĮ 6 ir 7 straipsniuose nurodyti gyventojai ir jų šeimų nariai deklaracijas turi pateikti šiuose straipsniuose nustatyta tvarka ir terminais.

144. Deklaraciją gyvenamosios vietos AVMI gyventojas gali pateikti tokiais būdais:

144.1. tiesiogiai įteikti AVMI darbuotojui;

144.2. atnešti pats gyventojas arba bet kuris kitas asmuo ir įmesti į AVMI esančią specialią dėžę; 

144.3. atsiųsti paštu gyvenamosios vietos AVMI arba VMI prie FM Deklaracijų tvarkymo skyriui, adresu: Neravų g. 8, 66402, Druskininkai;

144.4. pateikti elektroniniu būdu VMI prie FM nustatyta tvarka..

145. Prie teikiamų deklaracijų jokių pažymų ar sandorius patvirtinančių dokumentų pridėti nereikia.

146. Kai įstatymų nustatyta tvarka deklaraciją ir jos priedus užpildyti ir pateikti mokesčių administratoriui yra pavesta įgaliotam asmeniui, tai prie deklaracijos turi būti pridedamas ir notaro patvirtintas įgaliojimas.

147. AVMI turi būti pateikiamas vienas deklaracijos egzempliorius. Jei pačiam deklaruotojui taip pat reikalingas vienas deklaracijos egzempliorius, tai jo pageidavimu gali būti pateikti du deklaracijos egzemplioriai, vienas iš jų su gavimo žyma grąžinamas deklaruotojui. 

148. GTDĮ 6 straipsnyje nurodytiems kandidatams į valstybės politikus, į Europos Parlamento narius gyvenamosios vietos AVMI per 15 darbo dienų nuo deklaracijos pateikimo dienos išduoda Vyriausiosios rinkimų komisijos patvirtintos formos pagrindinių deklaracijos duomenų išrašus, kuriuos kandidatai pateikia Vyriausiajai rinkimų komisijai ar apygardos rinkimų komisijai.

149. GTDĮ 6 straipsnyje nurodytiems išrinktiems, paskirtiems ar priimtiems į pareigas valstybės politikams, Europos Parlamento nariams ar valstybės tarnautojams ir jų šeimų nariams, deklaravusiems turtą, vietos mokesčių administratorius per 15 darbo dienų nuo deklaracijos pateikimo pradžios turi išduoti pažymas apie deklaracijų pateikimą. 

Jei šių taisyklių 148 ir 149 punktuose išvardyti asmenys jau anksčiau buvo pateikę turto deklaracijas, tai AVMI pažymas apie deklaracijų pateikimą jiems išduoda per 5 darbo dienas.

150. Gyventojai, pageidaujantys gauti valstybės garantuojamą teisinę pagalbą ar piniginę socialinę paramą bei piniginę socialinę paramą pageidaujančių gauti gyventojų šeimų nariai (nurodyti GTDĮ 7 straipsnyje) AVMI turi pateikti du deklaracijos egzempliorius, vienas iš jų per 7 darbo dienas (nuo deklaracijos pateikimo dienos) su AVMI žyma, kad deklaracija pateikta, grąžinamas gyventojui. Šį deklaracijos egzempliorių gyventojas pateikia institucijai, priimančiai sprendimą dėl valstybės garantuojamos teisinės pagalbos suteikimo, arba savivaldybei – dėl piniginės socialinės paramos skyrimo. Gyventojo pageidavimu, gali būti pateikti trys deklaracijos egzemplioriai, tada du iš jų su gavimo žyma grąžinami deklaruotojui.

X. DEKLARACIJŲ TIKSLINIMAS

151. Deklaracijų duomenys gali būti tikslinami penkerius praėjusius kalendorinius metus, pradedant skaičiuoti nuo kalendorinių metų, buvusių prieš tuos kalendorinius metus, kuriais deklaracija tikslinama. 

            152. Šeimos deklaraciją gali tikslinti:

  152.1. abu sutuoktiniai,- turi būti pateikiama naujai užpildyta šeimos deklaracija, 13 laukelyje ,,Patikslinta“ pažymėta X ženklu ir deklaracijos pabaigos eilutėse ,,Gyventojas“ ir ,,Sutuoktinis“ abiejų pasirašyta;

  152.2. įstatymų nustatyta tvarka jų įgaliotas asmuo, - turi būti pateikiama naujai užpildyta šeimos deklaracija, 13 laukelyje ,,Patikslinta“ pažymėta X ženklu. Deklaracijas tikslinęs įgaliotas asmuo deklaracijos pabaigos eilutėje ,,Gyventojas“ turi pasirašyti ir nurodyti savo vardą, pavardę, asmens kodą, įgaliojimo išdavimo datą ir numerį. 

153. Atskirai turtą deklaruojančių sutuoktinių deklaracijos tikslinamos pateikiant atskiras gyventojo deklaracijas .

154. Patikslinta deklaracija turi būti pateikiama tam AVMI skyriui, kuriam buvo pateikta pirminė deklaracija. Jei deklaraciją patikslinti pageidaujantis asmuo gyvena kitoje vietoje nei buvo pateikta pirminė deklaracija, tai šis gyventojas savo patikslintą deklaraciją turi pateikti tam AVMI skyriui, kur buvo pateikta jo pirminė deklaracija.

155. Tikslinant deklaracijas, visais patikslinimo atvejais turi būti pateikiamos naujai užpildytos deklaracijos. 

XI. BAIGIAMOSIOS NUOSTATOS

156. Užpildytą deklaraciją turi pasirašyti: 

156.1. turtą deklaruojantis gyventojas, - kai pildoma vieno gyventojo deklaracija;

156.2. abu sutuoktiniai, - kai pildoma šeimos deklaracija; 

156.3. įgaliotas asmuo,- kai deklaraciją užpildo ir pateikia įgaliotas asmuo.

Kai deklaraciją pasirašo įgaliotas asmuo, tai deklaracijos pabaigos eilutėje ,,Gyventojas“ turi būti nurodytas jo vardas, pavardė, asmens kodas (pridedamas įgaliojimas).
157. Deklaravimo tvarką pažeidę asmenys traukiami atsakomybėn Lietuvos Respublikos teisės aktų nustatyta tvarka. 

158. AVMI darbuotojai deklaracijose pateiktą informaciją privalo laikyti paslaptyje, išskyrus MAĮ numatytus atvejus.





_______________________

Metinės gyventojo (šeimos) turto 

deklaracijos užpildymo, teikimo ir

tikslinimo taisyklių









1 priedas

TURTĄ DEKLARUOTI PRIVALANČIŲ ASMENŲ SĄRAŠAS

1.
Europos Parlamento nariai, išrinkti nuo Lietuvos Respublikos (toliau - EP nariai), ir jų šeimų nariai; 

2.    Kandidatai į EP narius, renkamus nuo Lietuvos Respublikos (toliau - kandidatai į EP narius), ir jų šeimų nariai; 

3.
Kandidatai į valstybės politikus ir jų šeimų nariai; 

4.
Krašto apsaugos sistemos profesinės karo tarnybos kariai, kurių veiklą reglamentuoja Operatyvinės veiklos įstatymas, profesinės karo tarnybos karininkai ir jų šeimų nariai;

5.
Lietuvos banko valdybos nariai ir jų šeimų nariai; 

6.
Lietuvos kariuomenės vadas, kariuomenės vado pavaduotojai ir jų šeimų nariai;

7.
Lietuvos Respublikos teismų pirmininkai, teismų pirmininkų pavaduotojai, teismų skyrių pirmininkai, teisėjai ir jų šeimų nariai;

8.
Moterų ir vyrų lygių galimybių kontrolierius ir jo šeimos nariai; 

9.
Nacionalinės teismų administracijos direktorius ir jo šeimos nariai;

10.
Prokurorai ir jų šeimų nariai; 

11.
Seimo kontrolieriai ir jų šeimų nariai;

12.
Seimo, Respublikos prezidento, Vyriausybės, kitų pagal specialius įstatymus paskirtų valstybinių (nuolatinių) komisijų ir tarybų pirmininkai, jų pavaduotojai bei nariai ir jų šeimų nariai; 

13.
Seimo, Seimo pirmininko, Respublikos prezidento ir ministro pirmininko paskirti institucijų ir įstaigų, finansuojamų iš valstybės biudžeto, vadovai bei pareigūnai ir jų šeimų nariai; 

14.
Vaiko teisių apsaugos kontrolierius ir jo šeimos nariai; 

15.
Valstybės kontrolierius, valstybės kontrolieriaus pavaduotojai ir jų šeimų nariai; 

16.
Valstybės politikai ir jų šeimų nariai;

17.
Valstybės tarnautojai ir jų šeimų nariai; 

18.
Valstybinių aukštųjų mokyklų vadovai ir jų šeimų nariai; 

19. Žurnalistų etikos inspektorius ir jo šeimos nariai. 



___________________________
Metinės gyventojo (šeimos) turto

deklaracijos užpildymo, teikimo ir






tikslinimo taisyklių

2 priedas

ASMENŲ, KURIŲ DEKLARACIJŲ DUOMENYS SKELBIAMI

,,VALSTYBĖS ŽINIOSE“, PAREIGYBIŲ SĄRAŠAS


1.
Apskričių viršininkai ir jų šeimų nariai; 


2.
Apskričių viršininkų pavaduotojai ir jų šeimų nariai; 


3.
Europos Parlamento nariai ir jų šeimų nariai;


4.
Generalinės prokuratūros struktūrinių padalinių, taip pat apygardų ir apylinkių prokuratūrų vadovai ir jų šeimų nariai; 


5.
Generalinio prokuroro pavaduotojas ir jo šeimos nariai; 


6.
Generalinis prokuroras ir jo šeimos nariai;


7.
Lietuvos banko valdybos pirmininkas ir valdybos pirmininko pavaduotojai ir jų šeimų nariai;


8.
Lietuvos Respublikos Seimo nariai ir jų šeimų nariai;


9.
Lietuvos Respublikos teismų pirmininkai ir jų šeimų nariai; 


10.
Lietuvos Respublikos Vyriausybės įstaigų (departamentų, agentūrų, tarnybų, inspekcijų), prie ministerijų įsteigtų departamentų, tarnybų, inspekcijų, kitų valstybės valdymo institucijų vadovai (generaliniai direktoriai, direktoriai, viršininkai) ir vadovų pavaduotojai ir jų šeimų nariai;


11.
Lietuvos Respublikos Vyriausybės kancleris ir jo šeimos nariai; 


12.
Ministerijų sekretoriai ir jų šeimų nariai; 


13.
Ministerijų valstybės sekretoriai ir jų šeimų nariai; 


14.
Ministrai ir jų šeimų nariai; 


15.
Ministras pirmininkas ir jo šeimos nariai; 


16.
Ministrų pavaduotojai ir jų šeimų nariai; 


17.
Mokestinių ginčų komisijos prie Lietuvos Respublikos Vyriausybės nariai ir jų šeimų nariai; 


18.
Muitinės departamento prie Finansų ministerijos ir teritorinių muitinių valstybės tarnautojai ir jų šeimų nariai; 


19.
Respublikos prezidentas ir jo šeimos nariai;


20.
Savivaldybių tarybų nariai ir jų šeimų nariai; 


21.
Seimo kontrolieriai ir jų šeimų nariai;


22.
Teisėjai ir jų šeimų nariai; 


23.
Teismų pirmininkų pavaduotojai ir jų šeimų nariai;


24.
Teismų skyrių pirmininkai ir jų šeimų nariai;


25.
Valstybės kontrolės valstybės tarnautojai ir jų šeimų nariai;


26.
Valstybės kontrolieriaus pavaduotojai ir jų šeimų nariai; 


27.
Valstybės kontrolierius ir jo šeimos nariai; 


28.
Valstybės saugumo sistemos valstybės tarnautojai ir jų šeimos nariai (išskyrus operatyvinės veiklos subjektų teises turinčių valstybės institucijų valstybės tarnautojus ir pareigūnus, kurių veiklą reglamentuoja Operatyvinės veiklos įstatymas bei jų šeimos narius).


29.
Valstybinės mokesčių inspekcijos prie Finansų ministerijos ir teritorinių mokesčių inspekcijų valstybės tarnautojai ir jų šeimų nariai;


30.
Vidaus reikalų ministerijos valdymo srities statutinių įstaigų valstybės tarnautojai ir jų šeimų nariai; 


31.
Vyriausiosios administracinių ginčų komisijos nariai ir jų šeimų nariai; 

__________________________

Metinės gyventojo (šeimos) turto

deklaracijos užpildymo, teikimo ir






tikslinimo taisyklių

3 priedas
Metinės gyventojų (šeimos) turto





deklaracijos užpildymo, teikimo ir 

tikslinimo taisyklių  4 priedas

Valstybinės mokesčių inspekcijos

prie Lietuvos Respublikos finansų

ministerijos viršininko 2004 m.gruodžio31 d.

įsakymo Nr. VA-214 redakcija

LIETUVOS BANKO NUSTATYTI LITO IR UŽSIENIO VALIUTŲ SANTYKIAI 2004 M. GRUODŽIO 31 DIENĄ

Australijos doleris
AUD1 
1,9634

Baltarusijos rublių
BYR1000
1,1642

Čekijos krona
CZK 10
1,1316

Danijos krona
DKK 10
4,6434

Didžiosios Britanijos svaras sterlingų
GBP 1
4,8662

Estijos krona
EEK 10
2,2067

Euras
EUR 1
3,4528

Islandijos krona
ISK 100
4,1377

Japonijos jena
JPY 100
2,4421

JAV doleris
USD 1
2,5345

Kanados doleris
CAD 1
2,0911

Kazachstano tengė
KZT 100
1,9499

Kinijos ženminbi juanis
CNY 10
3,0623

Latvijos latas
LVL 1
4,9527

Lenkijos zlotas
PLN 10
8,4744

Moldovos lėja
MDL 10
2,0498

Norvegijos krona
NOK 10
4,1735

Rusijos rublis
RUB 10
0,9106

Slovakijos krona
SKK 100
8,8994

Švedijos krona
SEK 10
3,8246

Šveicarijos frankas
CHF 1
2,2355

Turkijos lira
TRL 1000000
1,8767

Ukrainos grivina
UAH 10
4,7745

Vengrijos forintas
HUF 100
1,4060

______________________




Metinės gyventojo (šeimos) turto 




deklaracijos užpildymo, teikimo ir 


tikslinimo taisyklių 5 priedas 

Valstybinės mokesčių inspekcijos

prie Lietuvos Respublikos finansų

ministerijos viršininko 2004m.gruodžio 31 d.

įsakymo Nr. VA- 214   redakcija

TURTO DEKLARAVIMO PAREIGYBIŲ (PRIEŽASČIŲ) KODAI

     (šie pareigybių kodai turi būti įrašomi deklaracijos 6 ir 17 laukeliuose ,,Pareigybės kodas“)

	Parei-gybės kodas
	I DALIS

(GTDĮ 10 str. nurodytos pareigybės, kurias einant deklaracijų duomenys turi būti skelbiami. Šioje dalyje išvardintų pareigybių atitinkami kodai nurodomi tik tada, kai gyventojas ėjo pareigas ataskaitinių metų gruodžio 31 d.)

	501
	Apskričių viršininkai, apskričių viršininkų pavaduotojai 

	502
	Europos Parlamento nariai

	503
	Generalinis prokuroras ir generalinio prokuroro pavaduotojai, Generalinės prokuratūros struktūrinių padalinių, taip pat apygardų ir apylinkių prokuratūrų vadovai

	504
	Lietuvos banko valdybos pirmininkas ir valdybos pirmininko pavaduotojai

	505
	Lietuvos Respublikos ministras pirmininkas ir ministrai, viceministrai, ministerijų valstybės sekretoriai, ministerijų sekretoriai

	506
	Lietuvos Respublikos Seimo nariai

	507
	Lietuvos Respublikos teismų pirmininkai, jų pavaduotojai, skyrių pirmininkai ir teisėjai, Mokestinių ginčų komisijos prie Lietuvos Respublikos Vyriausybės nariai, Vyriausiosios administracinių ginčų komisijos nariai

	508
	Lietuvos Respublikos Vyriausybės įstaigų (departamentų, agentūrų, tarnybų, inspekcijų), prie ministerijų įsteigtų departamentų, tarnybų, inspekcijų, kitų valstybės valdymo institucijų vadovai (generaliniai direktoriai, direktoriai, viršininkai) ir jų pavaduotojai

	509
	Muitinės departamento prie Lietuvos Respublikos finansų ministerijos ir teritorinių muitinių valstybės tarnautojai

	510
	Respublikos Prezidentas

	511
	Savivaldybių tarybų nariai

	512
	Seimo kontrolieriai

	513
	Valstybės kontrolierius, Valstybės kontrolieriaus pavaduotojai, Valstybės kontrolės  valstybės tarnautojai

	514
	Valstybės saugumo sistemos valstybės tarnautojai

	515
	Valstybinės mokesčių inspekcijos prie Finansų ministerijos ir apskričių valstybinių mokesčių inspekcijų valstybės tarnautojai

	516
	Vidaus reikalų ministerijos valdymo srities statutinių įstaigų valstybės tarnautojai

	517
	Vyriausybės kancleris

	588
	501-517 kodais pažymėtas pareigas ėjusių asmenų sutuoktiniai  

	
	II DALIS

	601
	Kandidatai į Europos Parlamento narius

	602
	Kandidatai į valstybės politikus (Seimo narius, savivaldybių tarybų narius)

	688
	601-602 kodais pažymėtų kandidatų sutuoktiniai

	
	III DALIS

(GTDĮ 2 str. nurodytos pareigybės (tačiau nepatenkančios į 10 str.), kurias einant deklaracijų duomenys neskelbiami. Šioje dalyje išvardintų pareigybių atitinkami kodai nurodomi tik tada, kai gyventojas ėjo pareigas ataskaitinių metų gruodžio 31 d.)

	701
	Kiti valstybės tarnautojai, išskyrus 501-517ir 702-709 kodais žymimuosius

	702
	Krašto apsaugos sistemos profesinės karo tarnybos kariai, kurių veiklą reglamentuoja Operatyvinės veiklos įstatymas, profesinės karo tarnybos karininkai

	703
	Lietuvos banko valdybos nariai

	704
	Lietuvos kariuomenės vadas ir kariuomenės vado pavaduotojai

	705
	Moterų ir vyrų lygių galimybių kontrolierius

	706
	Nacionalinės teismų administracijos direktorius

	707
	Prokurorai

	708
	Seimo, Respublikos prezidento, Vyriausybės, kitų pagal specialius įstatymus paskirtų valstybinių (nuolatinių) komisijų ir tarybų pirmininkai, jų pavaduotojai ir nariai

	709
	Seimo, Seimo pirmininko, Respublikos prezidento ir ministro pirmininko paskirti institucijų ir įstaigų, finansuojamų iš valstybės biudžeto, vadovai bei pareigūnai

	710
	Vaiko teisių apsaugos kontrolierius

	711
	Valstybinių aukštųjų mokyklų vadovai

	712
	Žurnalistų etikos inspektorius

	788
	701-712 kodais pažymėtas pareigas ėjusių asmenų sutuoktiniai 

	
	IV DALIS

(kiti asmenys, kurie privalo deklaruoti turtą) 

	801
	Gyventojai, pageidaujantys gauti piniginę socialinę paramą, ir jų šeimų nariai

	802
	Gyventojai pageidaujantys gauti teisinę pagalbą

	804
	Gyventojai, turtą deklaruojantys kitų įstatymų pagrindu, ir jų šeimų nariai

	
	                                       V DALIS

(gyventojai, pradedantys ar nustoję eiti šio priedo I ar III dalyje nurodytas pareigas)

	900
	Gyventojai, einamaisiais metais pradedantys eiti šio priedo I ar III dalyje nurodytas pareigas

	901
	Gyventojai, ataskaitiniais metais nustoję eiti šio priedo I ar III dalyje nurodytas pareigas

	980
	900 kodu pažymėtas pareigas ėjusių asmenų sutuoktiniai

	981
	901 kodu pažymėtas pareigas ėjusių asmenų sutuoktiniai


Metinės gyventojų (šeimos) turto

deklaracijos užpildymo, 

teikimo ir tikslinimo taisyklių









           6 priedas

PAJAMŲ RŪŠIES KODAI

	Pajamų rūšies pavadinimas
	Pajamų rūšies kodas

	Su darbo santykiais susijusios pajamos

Išeitinė išmoka arba kompensacija, išmokama, kai darbo sutartis nutraukiama 

Išeitinė išmoka arba kompensacija iš pareigų atleidžiamam valstybės tarnautojui
	01

	Autorinis atlyginimas
	60

	Pensijos ir pensijų išmokos, šalpos išmokos (išskyrus slaugos pašalpą)
	48

	Dividendai
	26

	Palūkanos
	21

	Individualios įmonės savininko pajamos, gautos iš šios įmonės apmokestinto pelno
	25

	Pajamos iš žemės ūkio veiklos (išskyrus pajamas iš sodininkų bendrijų narių sodų, kurių žemės sklypų dydis neviršija 6 arų)
	30

	Išmokos žemės ūkio veiklai

Piniginės lėšos, gautos vaikui (įvaikiui) išlaikyti (alimentai)

Socialinio pobūdžio kas mėnesį gaunamos pajamos, išskyrus transporto išlaidų kompensacijas invalidams ir neįgaliesiems, kompensacijas diabetikams ir donorams, mokamas pinigines lėšas vaikui (įvaikiui) išlaikyti (alimentus). Skiriant šeimai (vienam gyvenančiam asmeniui) socialinę pašalpą į šeimos (vieno gyvenančio asmens) pajamas neįskaitoma gauta socialinė pašalpa bei Lietuvos Respublikos valstybės garantuojamos teisinės pagalbos įstatymu nustatytos kompensacijos

Turtinės ar neturtinės žalos atlyginimas (iš jų vienkartinė netekto darbingumo kompensacija) 

Labdara pinigais, kurių bendra suma didesnė už 4 valstybės remiamų pajamų dydžius

Gautos dovanų piniginės lėšos 

Paveldėtos piniginės lėšos 

Užsienyje ar iš užsienio valstybės gautos piniginės lėšos

Valstybės kompensacija už visuomenės poreikiams paimtą turtą 

Kitos faktiškai gautos pajamos
	70

	Stipendijos
	47

	Ligos, motinystės ir motinystės (tėvystės) pašalpa
	03

	Nekilnojamojo turto nuomos pajamos
	23

	Kito turto (įskaitant privalomo registruoti kilnojamojo turto) nuomos pajamos
	24

	Loterijų ar kitų žaidimų laimėjimai, prizai
	41

	Individualios veiklos pajamos, įskaitant pajamas, gautas verčiantis veikla pagal verslo 

liudijimą
	90


10

